NLPC-UOM/anonymized-sinhala-letter-corpus huggingface dataset:
ටෙන්ඩර් මණ්ඩල රැස්වීමට මන්ත්‍රීවරුන් කැඳවීම (invitation)

නාගරික ලේකම් දෙපාර්තමේන්තුව,
[ආයතනයේ නම],
[ගම/නගරය].

[දිනය]

ගරු මහා නගර සභා මන්ත්‍රී,
[ගම/නගරය].

මහත්මයාණෙනි,

ටෙන්ඩර් මණ්ඩල රැස්වීම.

[ආයතනයේ නම] ටෙන්ඩර් මණ්ඩල රැස්වීමක් [දිනය] වන සඳුදා දින [වේලාව] ට [ලිපිනය] මහා නගර සභා ශාලාවේදී පැවැත්වෙන බව ගරු නගරාධිපතිතුමාගේ අණ පරිදි කාරුණිකව දන්වමි.

එම රැස්වීමේ න්‍යාය පත්‍රය පහත දැක්වේ.

මෙයට - විශ්වාසී,
[යවන්නාගේ නම],
නාගරික ලේකම්,
[ආයතනයේ නම].

න්‍යාය පත්‍රය
01. [දිනය] දිනට ටෙන්ඩර් කැඳවූ අයිතම
01. මුදල් දෙපාර්තමේන්තුවට ඩබල් කැබ් රථයක් මිළදී ගැනීම.
02. ජල භීතිකා එන්නත් සපයා ගැනීම.
03. ජලනල උපාංග උපකරණ සපයා ගැනීම.
04. සාමාන්‍ය ගබඩා ද්‍රව්‍ය සපයා ගැනීම.
05. කාර්යාල උපකරණ සපයා ගැනීම.
06. පරිගණක හා ඒ ආශ්‍රිත උපාංග සපයා ගැනීම.
ආපදා පෙර සූදානම් සැලසුම් වැඩසටහනට සහභාගී කරවීම (invitation)

මගේ අංකය - [ලිපි අංකය]
දිනය - [දිනය]

ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ගම/නගරය].

ප්‍රාදේශීය ආපදා කළමනාකරණ පෙර සූදානම් හා සැලසුම් සකස් කිරීමේ වැඩසටහන.

උක්ත කරුණ සම්බන්ධව [දිනය] දින දිස්ත්‍රික් ආපදා කළමනාකරණ මධ්‍යස්ථානයේ සහකාර අධ්‍යක්ෂ සමග පැවති දුරකථන සාකච්ඡාව හා බැඳේ.

02. ඒ අනුව දිස්ත්‍රික් ආපදා කළමනාකරණ මධ්‍යස්ථානය මගින් ප්‍රාදේශීය ආපදා කළමනාකරණ කමිටු සාමාජිකයින්ගේ සහභාගිත්වයෙන් ප්‍රාදේශීය ලේකම් කොට්ඨාශය සඳහා විධිමත් ආපදා පෙර සූදානම් සැලැසුමක් සකස් කිරීමේ වැඩ සටහනක් [දිනය] දින ඔබ කාර්යාලීය රැස්වීම් ශාලාවේදී පැවැත්වීමට අදහස් කර ඇත.

03. ඒ අනුව ආපදා කළමනාකරණ කටයුතු සාර්ථකව සිදුකර ගැනීමට විධිමත් සැලැස්මක් තිබීම වැදගත් වන බැවින් ඉහත වැඩ සටහන පැවැත්වීම සඳහා අවශ්‍ය කටයුතු සංවිධානය කර දෙන ලෙස හා කොට්ඨාශයේ රාජ්‍ය ආයතන ප්‍රධානීන්, ආපදා බහුල වසම්වල සංවර්ධන නිළධාරින් සහ ස්වේච්ඡා සංවිධාන නියෝජිතයින්ද ඇතුළුව 100 දෙනකු සහභාගි කරවීමට කටයුතු කරන ලෙස කාරුණිකව ඉල්ලා සිටිමි.

[යවන්නාගේ නම],
අතිරේක දිස්ත්‍රික් ලේකම්,
දිස්ත්‍රික් ලේකම් වෙනුවට.
නවක කළමනාකරණ සහකාරවරුන් වැඩමුළුවට කැඳවීම (invitation)

[දිනය]

01. [නම] මිය - කළමනාකරණ සහකාර
02. [නම] මිය - කළමනාකරණ සහකාර

පළාත් පාලන ආයතන කාර්යාල කළමනාකරණය සම්බන්ධයෙන් නවක කළමනාකරණ සහකාරවරුන් දැනුවත් කිරීමේ වැඩමුළුව

උක්ත කරුණ සම්බන්ධයෙන් පළාත් පාලන කොමසාරිස්ගේ අංක [ලිපි අංකය] හා [දිනය] දිනැති ලිපිය හා බැඳේ.

02. ඒ අනුව [දිනය] දෙදින [වේලාව] සිට [වේලාව] දක්වා [ආයතනයේ නම], [ගම/නගරය] දී පැවැත්වීමට නියමිත ඉහත වැඩමුළුව සඳහා [ආයතනයේ නම] නියෝජනය කරමින් සහභාගී වන ලෙස කාරුණිකව දන්වමි.

03. පුහුණු වැඩසටහන අවසානයේ ඔබ ලැබූ පුහුණුව සම්බන්ධව වාර්තාවක් නියමිත ආකෘතිය පරිදි සම්පූර්ණකර ආයතන අංශය වෙත අනිවාර්යයෙන්ම ලබා දෙන මෙන් ද දන්වමි.

මෙම වැඩමුළුවට සහභාගී වීමේදී අවශ්‍ය දේශන සටහන් කර ගැනීම සඳහා සී.ආර්. පොතක්ද රැගෙන යන ලෙස වැඩිදුරටත් මෙයින් දන්වමි.

නාගරික කොමසාරිස්,
[ගම/නගරය].
කාර්යාල කළමනාකරණ දෙදින වැඩමුළුවට නිලධාරීන් යොමු කිරීම (invitation)

ගරු නගරාධිපතිතුමා,
[ආයතනයේ නම].

ගරු නගරාධිපතිතුමණි,

පළාත් පාලන ආයතන කාර්යාල කළමනාකරණය සම්බන්ධයෙන් නවක කළමනාකරණ සහකාරවරුන් දැනුවත් කිරීමේ වැඩමුළුව

පළාත් පාලන ආයතන කාර්යාල කළමනාකරණයේදී කාර්යාල සැලසුම් කිරීම, කාර්යාල පිරිසැකසුම හා වැඩ බෙදීම, බලතල හා කාර්යය පැවරීම, කාර්යාල තොරතුරු ක්‍රම පවත්වාගෙන යාම මඟින් ඉහළ කාර්ය සාධනයක් සඳහා කාර්යාල සූදානම්ව තැබීම සම්බන්ධයෙන් දැනුවත් කිරීමේ අරමුණ ඇතිව දෙදින වැඩමුළුවක් පළාත් කළමනාකරණ සංවර්ධන පුහුණු ඒකකයේ අනුග්‍රහයෙන් [ආයතනයේ නම] මෙහෙයවීමෙන් පැවැත්වීමට කටයුතු යොදා ඇති බව කාරුණිකව දන්වනු කැමැත්තෙමි.

පැවැත්වෙන දිනය - [දිනය] යන දෙදින [වේලාව] සිට [වේලාව] දක්වා
ස්ථානය - [ආයතනයේ නම], [ලිපිනය].

02. මෙම වැඩමුළුවට පහත නම් සඳහන් නවක කළමනාකරණ සහකාරවරුන් සහභාගී කරවන ලෙස කාරුණිකව ඉල්ලමි. මෙය වැදගත් වැඩමුළුවක් වන බැවින් මේ සඳහා අදාල නිලධාරීන් සහභාගී කරවන ලෙස වැඩිදුරටත් ඉල්ලමි.

මෙම වැඩමුළුවට සහභාගී වන අය පිළිබඳ විස්තර [දිනය] දිනට පෙර ස්ථානභාර නිලධාරී, [ආයතනයේ නම], [ලිපිනය] යන ලිපිනයට එවන මෙන් ඉල්ලන අතර වැඩමුළුවට සහභාගී වන නිලධාරීන්ට අවශ්‍ය දේශන සටහන් කර ගැනීම සඳහා සී.ආර්. පොතක්ද රැගෙන එන ලෙස උපදෙස් දෙන්නේ නම් මැනවි.

03. වැඩමුළුවේ කටයුතු සාර්ථක කර ගැනීම සඳහා ඔබතුමා දක්වන සහාය අතිශයින් අගය කරමි.

මෙයට විශ්වාසී,
[යවන්නාගේ නම],
ස්ථානභාර නිලධාරී.
රැකියා වැඩසටහනට ආයතන නියෝජිතයන් සහභාගී කරවීම (invitation)

දිනය [දිනය]

මානව සම්පත් විධායක,
[ආයතනයේ නම],
[ලිපිනය],
[ගම/නගරය].

[ගම/නගරය] දිස්ත්‍රික් රැකියා 100 වැඩසටහන

[දෙපාර්තමේන්තුව], දිස්ත්‍රික් ලේකම් කාර්යාලීය වෘත්තීය මාර්ගෝපදේශ අංශය හා මහජන රැකියා සේවා මධ්‍යස්ථානය මඟින් සංවිධානය කරන ඉහත සඳහන් වැඩසටහන [දිනය] වැනි දින පෙ.ව. 10.00 සිට ප.ව. 2.00 දක්වා [ගම/නගරය] ප්‍රාදේශීය ලේකම් කාර්යාල පරිශ්‍රයේදී පැවැත්වේ.

මෙම වැඩසටහන සඳහා දිස්ත්‍රික්කය පුරා විසිරී සිටින රැකියා අපේක්ෂිත තරුණ තරුණියන් 200ක් පමණ සහභාගී වේ.

ඔවුන්ගේ අධ්‍යාපන හා වෘත්තීය සුදුසුකම් අනුව එදින ම පෞද්ගලික අංශයේ විවිධ තනතුරු සඳහා යොමුකිරීමට බලාපොරොත්තු වන බැවින් ඔබ ආයතනයට ද මෙම මහඟු අවස්ථාවට සහභාගී වන ලෙස කාරුණිකව දන්වා සිටිමි.

මෙම කාර්යය සඳහා ඔබගේ පැමිණීම ඉතාමත් අගය කොට සලකමි.

[යවන්නාගේ නම],
අතිරේක දිස්ත්‍රික් ලේකම්,
දිස්ත්‍රික් ලේකම් වෙනුවට.

(කරුණාකර, ආයතනයේ පැමිණීම තහවුරු කරගැනීමට හා ස්ථානයේ ඉඩ පහසුකම් සලසා ගැනීම සඳහා [දුරකථන අංකය] අමතන්න.)
කල් දැමූ දිස්ත්‍රික් මාසික රැස්වීමට කැඳවීම (invitation)

දිනය [දිනය]

ප්‍රාදේශීය ලේකම් මඟින්,
සහකාර සම්පත් සංවර්ධන සහකාර,
ප්‍රාදේශීය ලේකම් කාර්යාලය.

දිස්ත්‍රික් මාසික රැස්වීම.

[අමාත්‍යාංශයේ නම] [දෙපාර්තමේන්තුව] මානව සම්පත් සංවර්ධන සහකාර නිලධාරීන්ගේ සහ වෘත්තීය මාර්ගෝපදේශ නිලධාරීන්ගේ [දිනය] වන දින පැවැත්වීමට නියමිතව තිබූ දිස්ත්‍රික් මාසික රැස්වීමට සහභාගීවීම (සමාරම්භක උත්සවයට සියළුම නිලධාරීන් සහභාගී විය යුතු නිසා) අපහසු බව අදාළ නිලධාරීන් මා වෙත දැනුම් දී ඇත.

02. එම නිසා එදිනට පැවැත්වීමට සංවිධානය කර තිබූ මාසික රැස්වීම [දිනය] දින [ගම/නගරය] දිස්ත්‍රික් ලේකම් කාර්යාලයේ වෘත්තීය මාර්ගෝපදේශ අංශයේදී පැවැත්වීමට කටයුතු සංවිධානය කර ඇති බැවින් එදිනට අනිවාර්යයෙන්ම සහභාගීවන ලෙස කාරුණිකව දන්වමි.

[යවන්නාගේ නම],
සහකාර දිස්ත්‍රික් ලේකම්,
දිස්ත්‍රික් ලේකම් වෙනුවට.

පිටපත - අධ්‍යක්ෂ ජනරාල් - [දෙපාර්තමේන්තුව].
සංගණන තොරතුරු එළිදැක්වීමේ සම්මන්ත්‍රණයට සහභාගී වීම (invitation)

ජන හා නිවාස සංගණනයේ ප්‍රධාන තොරතුරු එළි දැක්වීමේ සම්මන්ත්‍රණය.

[වර්ෂය] වර්ෂයේ ජන සංගණන හා ප්‍රජා විද්‍යා අංශය විසින් පවත්වන ලද ජන හා නිවාස සංගණනයේ ප්‍රධාන තොරතුරු එළි දැක්වීමේ සම්මන්ත්‍රණයක් මේ වන විටත් පවත්වා ඇත.

එම සම්මන්ත්‍රණ මාලාවේ දෙවන සම්මන්ත්‍රණය [දිනය] වන දින [වේලාව] සිට [වේලාව] දක්වා අධ්‍යක්ෂ ජනරාල්ගේ ප්‍රධානත්වයෙන් [ආයතනයේ නම] ශාලාවේ පැවැත්වීමට කටයුතු යොදා ඇත.

පළමු සම්මන්ත්‍රණය සඳහා සහභාගි නොවූ සංඛ්‍යාලේඛනඥ සහ සංඛ්‍යාලේඛන නිලධාරියෙකු මෙම සම්මන්ත්‍රණයට සහභාගිවන ලෙස කාරුණිකව දන්වා සිටිමි.

තවද සංඛ්‍යාලේඛනඥවරයාට අමතරව සහභාගි වන නිලධාරියා, දිස්ත්‍රික්ක වශයෙන් පවත්වන සම්මන්ත්‍රණ වලදී දේශන පැවැත්වීමට හැකි නිලධාරියෙකු විය යුතු වේ.

තවද රාජකාරි නිවාඩු දින 02 ක් සහ ගමන් වියදම් අධ්‍යක්ෂ ජනරාල් විසින් අනුමත කර ඇත.

ඒ සඳහා නියමිත වේලාවට සහභාගි වන ලෙස දන්වා සිටිමි.

අධ්‍යක්ෂ,
ජන සංගණන හා ප්‍රජා විද්‍යා අංශය.
[යවන්නාගේ නම],
අධ්‍යක්ෂ ජනරාල්.
දිස්ත්‍රික් සම්බන්ධීකරණ කමිටු රැස්වීමට ගෞරවනීය ආරාධනය (invitation)

ගරු මැතිතුමණි,

[ගම/නගරය] දිස්ත්‍රික් සම්බන්ධීකරණ කමිටු රැස්වීම
[දිනය] 

[ගම/නගරය] දිස්ත්‍රික් සම්බන්ධීකරණ කමිටුව, එහි සම සභාපතිත්වය දරණ පළාත් ප්‍රධාන අමාත්‍ය ගරු [නම] මැතිතුමා, දිස්ත්‍රික් පාර්ලිමේන්තු මන්ත්‍රීතුමන්ලා වන ගරු [නම] මැතිතුමා සහ ගරු [නම] මැතිතුමාගේ ප්‍රධානත්වයෙන් [දිනය] දින ප.ව. 1.30 ට දිස්ත්‍රික් ලේකම් කාර්යාල ශ්‍රවණාගාරයේදී පැවැත්වේ.

මෙම රැස්වීමට සහභාගී වන මෙන් ඔබතුමාට ගෞරවයෙන් ආරාධනා කර සිටිමි.

මෙදින පැවැත්වෙන දිස්ත්‍රික් සම්බන්ධීකරණ කමිටුව සඳහා ඉදිරිපත් කිරීමට යෝජනා ඇතොත් [දිනය] දිනට පෙර ඉදිරිපත් කරන ලෙස කාරුණිකව ඉල්ලන අතර, අදාල යෝජනා ප්‍රාදේශීය සම්බන්ධීකරණ කමිටුවලදී විසඳා ගත නොහැකි හා ප්‍රාදේශීය ලේකම් කොට්ඨාස කිහිපයකට හෝ දිස්ත්‍රික්කයකටම පොදුවේ බලපාන යෝජනා පමණක් වියයුතු බව සිහිගන්වමි.

එසේම එදිනෙන් පසුව ඉදිරිපත්වන යෝජනා මෙම රැස්වීමේදී සාකච්ඡාවට ගැනීමට නොහැකි වන බව ද වැඩිදුරටත් දන්වමි.

මෙයට,
විශ්වාසී,
[යවන්නාගේ නම]
දිස්ත්‍රික් ලේකම් / දිසාපති හා දිස්ත්‍රික් සම්බන්ධීකරණ කමිටුවේ ලේකම්.
ග්‍රාම සංවර්ධන බල මණ්ඩල මහා සභා රැස්වීමට ආරාධනා (invitation)

මගේ අංකය : [ලිපි අංකය]
ප්‍රාදේශීය ලේකම් කාර්යාලය,
[ගම/නගරය].
[දිනය]

[ලබන්නාගේ නම] මයා / මිය,
ගරු සභාපති / ලේකම් / භාණ්ඩාගාරික,
[ආයතනයේ නම] ග්‍රාම සංවර්ධන සමිතිය.

ග්‍රාම සංවර්ධන බල මණ්ඩලය ප්‍රති සංවිධානය කිරීම.

මෙම කොට්ඨාශයේ පිහිටුවා ඇති ඉහත බල මණ්ඩලයේ නිල කාලය අවසන් බැවින් ඒවා ප්‍රතිසංවිධානය කළ යුතුව ඇත.

02. මෙම මහා සභා රැස්වීම සියළු ග්‍රාම සංවර්ධන සමිතිවල විධායක මණ්ඩල සාමාජිකයින්ගේ සහභාගීත්වයෙන් [දිනය] දින [වේලාව] ට මෙම කාර්යාලයීය රැස්වීම් ශාලාවේදී පැවැත්වීමට අවශ්‍ය කටයුතු සංවිධානය කර ඇත.

03. ඔබගේ සමිතියේ ඉදිරි වර්ෂයට අදාළ සැළසුම් වාර්තාවද රැගෙන සමිති විධායක මණ්ඩලයේ සාමාජිකයින්ද සමග එදිනට නියමිත පරිදි සහභාගීවන ලෙස කාරුණිකව දන්වමි.

[යවන්නාගේ නම],
ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ගම/නගරය].
සර්ව ආගමික සමුළුවට පූජකතුමාට ආරාධනා කිරීම (invitation)

[ලබන්නාගේ නම] තුමා,
[ආයතනයේ නම],
[ගම/නගරය].

ශුද්ධෝත්තම පියතුමාගේ ශ්‍රී ලංකා සංචාරයට සමගාමීව පැවැත්වෙන සර්ව ආගමික සමුළුව - [දිනය]

අති උතුම් ශුද්ධෝත්තම පියතුමන් සර්ව ආගමික පූජකවරුන් හමුවීමේ වැඩසටහන [දිනය] දින [වේලාව] ට [ආයතනයේ නම] ජාත්‍යන්තර සම්මන්ත්‍රණ ශාලාවේ පැවැත්වේ.

මෙම වැඩසටහන සඳහා මෙම කොට්ඨාශයෙන් ඔබතුමාව තෝරාගෙන ඇති අතර මෙය ඉතා වැදගත් ජාතික උත්සවයක් බැවින් ඔබගේ සහභාගිත්වය ඉතා වැදගත් බව දන්වා සිටිමි.

එදින [වේලාව] ට [ලිපිනය] පිහිටි ශාලාවට යායුතු අතර එදින දිවා ආහාරය එම ශාලාවේදී ලබා දීමට කටයුතු කර ඇති බව කාරුණිකව දන්වමි.

මේ සඳහා සහභාගී වීම පිණිස දිස්ත්‍රික් ලේකම් කාර්යාලයේ වාහනයක් ප්‍රවාහන පහසුකම් සඳහා සුදානම් ඇති අතර එම රථය දිස්ත්‍රික් ලේකම් කාර්යාල භූමියෙන් [වේලාව] ට පිටත්වීමට නියමිතය.

එබැවින් මේ සඳහා සහභාගි වන ලෙස කාරුණිකව දන්වා සිටිමි.

මේ සම්බන්ධයෙන් විස්තර අවශ්‍ය වන්නේ නම් [දුරකථන අංකය] අමතා ලබා ගත හැකි බව වැඩිදුරටත් දන්වමි.

[යවන්නාගේ නම].
සම්බන්ධීකරණ කමිටු රැස්වීමට නිලධාරීන් සහභාගී කරවීම (invitation)

ප්‍රාදේශීය සම්බන්ධීකරණ කමිටු තීරණ දැනුම්දීම.

ආපදා අවදානම් හේතුවෙන් නැවත පදිංචි නොකළ යුතු පවුල් සදහා ඉඩම් ලබාදීමට අදාළව [ගම/නගරය] ග්‍රාම නිලධාරී වසමේ [ලිපිනය] වත්තේ වගාව සහිත ඉඩමෙන් කොටසක් ලබාදීමට සුදුසු බව [දිනය] වන දින මෙම කාර්යාලයේ පැවැති ප්‍රාදේශීය සම්බන්ධීකරණ කමිටු රැස්වීමේ දී කරුණු අනාවරණය විය.

ඒ අනුව මේ සදහා පවරාදීමට සුදුසු ඉඩම නිශ්චිතව හඳුනා ගැනීම සඳහා ඔබ ආයතනයේ නිලධාරී මහතෙකු සම්බන්ධ කරවන ලෙස ද, ඉදිරියේදී පැවැත්වෙන ප්‍රාදේශීය සම්බන්ධීකරණ කමිටු රැස්වීම සදහා [ආයතනයේ නම] නිලධාරී මහතෙකු සහභාගි කරවීමට ද පියවර ගන්නා ලෙස කාරුණිකව ඉල්ලා සිටිමි.

[යවන්නාගේ නම],
ප්‍රාදේශීය ලේකම්,
[ගම/නගරය].
කොට්ඨාශ දින රැස්වීමේදී දැනුවත් කිරීමේ වැඩමුළුවට අවස්ථාව (invitation)

[ආයතනයේ නම] කාර්ය භාරය හා එමඟින් ලබාගත හැකි සේවා සම්බන්ධයෙන් මහජනතාව දැනුවත් කිරීමේ වැඩ සටහන

උක්ත කරුණ සම්බන්ධයෙන් ඔබේ සමාංක හා [දිනය] දිනැතිව [ගම/නගරය] දිස්ත්‍රික් ලේකම් වෙත ඉදිරිපත් කර තිබූ ලිපිය හා බැදේ.

ඒ අනුව [දිනය] දින [වේලාව]ට පැවැත්වෙන කොට්ඨාශ දින රැස්වීමේදී කෙටි වෙලාවක් මෙම කාර්යාලයේ නිලධාරීන් දැනුවත් කිරීම සඳහා වැඩමුළුව පැවැත්වීමට අවස්ථාව ලබා දිය හැකි බව කාරුණිකව සඳහන් කරමි.

[යවන්නාගේ නම],
ප්‍රාදේශීය ලේකම්,
[ගම/නගරය].
කුඩා කර්මාන්තකරුවන් සඳහා දැනුවත් කිරීමේ සාකච්ඡාව (invitation)

මගේ අංකය - [ලිපි අංකය]

ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ගම/නගරය],
[දිනය]

[ලබන්නාගේ නම],
[ලිපිනය],

මහත්මයාණෙනි / මහත්මියණි,

කුඩා කර්මාන්තකරුවන් හඳුනාගැනීම

[ගම/නගරය] කොට්ටාශයේ සිටින කුඩා කර්මාන්තකරුවන් නගා සිටුවීමේ වැඩසටහනක් ක්‍රියාත්මක කිරීමට ප්‍රාදේශීය ලේකම් කාර්යාලය විසින් කටයුතු සැලසුම් කර ඇත.

ඔබ, [ගම/නගරය] වසමේ කුඩා කර්මාන්තයක් පවත්වා ගෙන යන අයෙකු වශයෙන් [ආයතනයේ නම] ග්‍රාම සංවර්ධන සමිතිය / විදාතා මධ්‍යස්ථානය විසින් අප වෙත වාර්තා කර ඇත.

ඒ අනුව ඔබගේ කර්මාන්තය පිළිබඳව තොරතුරු ලබාගැනීම හා එය වැඩ දියුණු කරගැනීම සඳහා අප හට ලබා දිය හැකි සේවාවන් පිළිබඳව දැනුවත් කිරීමේ සාකච්ඡාවක් [දිනය] දින පැවැත්වීමට කටයුතු සූදානම් කර ඇති බැවින් එදින පෙ.ව. 10.00ට ප්‍රාදේශීය ලේකම් කාර්යාලයේ රැස්වීම් ශාලාවට පැමිණෙන මෙන් කාරුණිකව දන්වමි.

[යවන්නාගේ නම],
සහකාර ප්‍රාදේශීය ලේකම්,
ප්‍රාදේශීය ලේකම් වෙනුවට.
බිම්මල් වගාව පිළිබඳ පුහුණු වැඩසටහනට ආරාධනා (invitation)

මගේ අංකය :- [ලිපි අංකය]
ඔබේ අංකය :-
දිනය :- [දිනය]

[ලබන්නාගේ නම],
[ලිපිනය],

මහත්මයාණෙනි / මහත්මියණි,

බිම්මල් නිෂ්පාදනය සහ බිම්මල් ආශ්‍රිත රෝග පිලිබඳ පුහුණු වැඩසටහන

[ගම/නගරය] ප්‍රාදේශීය ලේකම් කොට්ඨාශයේ විදාතා සම්පත් මධ්‍යස්ථානය මඟින් බිම්මල් වගාව පිලිබඳව හා බිම්මල් ආශ්‍රිත රෝග පිළිබඳව දැනුවත් කිරීමේ පුහුණු වැඩ සටහනක් [දිනය] දින [වේලාව] සිට [වේලාව] දක්වා [ආයතනයේ නම] ශ්‍රවනාගාරයේදී පැවැත්වීමට කටයුතු සූදානම් කර ඇත.

ව්‍යාපාරයක් ලෙස බිම්මල් වගාව ආරම්භ කිරීමට අදහසක් ඇති හා දැනට ව්‍යාපාරයක් ලෙස බිම්මල් වගාව කරගෙන යන අයට ඉතාමත් වැදගත් වන මෙම වැඩමුළුව සඳහා සහභාගී වන මෙන් කාරුණිකව දන්වමි.

සහභාගී වීමට කැමති වෙනත් අය සිටියි නම් මේ සඳහා සහභාගී විය හැකි බව තවදුරටත් දන්වමි.

මෙයට විශ්වාසී,
[යවන්නාගේ නම]
නඩුවකට සාක්ෂි දීම සඳහා කොට්ඨාසයෙන් බැහැරව යාමට අවසර ඉල්ලීම (application)

[ආයතනයේ නම],
[ලිපිනය].
[දිනය]

සහකාර පොලිස් අධිකාරිතුමා,
[ආයතනයේ නම],
[ලිපිනය].

[ලිපි අංකය] දරන නඩුවට සාක්ෂි දීම සඳහා කොට්ඨාසයෙන් පිටතට යාමට අවසර ඉල්ලීම - [නම]

රථ වාහන අංශයට අනුයුක්තව රාජකාරි කරනු ලබන [නම] නිලධාරියා හට [දිනය] දින [ගම/නගරය] අධිකරණයේ විභාග වන [ලිපි අංකය] දරන නඩුවට සාක්ෂි දීම සඳහා [දිනය] වෙනි දින රාජකාරියෙන් පසු කොට්ඨාසයෙන් බැහැර යාම සඳහා අවසර ඉල්ලා අයදුම්පතක් ඉදිරිපත් කර ඇත.

නිලධාරියාට [දිනය] වෙනි දින රාජකාරියෙන් පසු කොට්ඨාසයෙන් බැහැරව යාමට අවසර ලබා දීමට සුදුසු බවට නිර්දේශ කර අනුමැතිය සඳහා ඔබතුමා වෙත ඉදිරිපත් කරමි.

මූලස්ථාන ප්‍රධාන පොලිස් පරීක්ෂක,
[ලිපිනය].
ත්‍රස්ත ක්‍රියා හේතුවෙන් වූ දේපල හානි වන්දි ඉල්ලුම්පත ඉදිරිපත් කිරීම (application)

මගේ අංකය - [ලිපි අංකය]
දිනය - [දිනය]

දිසාපතිතුමා,
[ආයතනයේ නම],
[ලිපිනය].

ත්‍රස්තවාදි කටයුතු හා ඒ හා සම්බන්ධ ක්‍රියාකාරකම් හේතුවෙන් හානියට පත් සාමාන්‍ය ජනතාව හා රජයේ සේවකයින්ට දේපල හානි වන්දි ගෙවීමේ සැලැස්ම

පසුගිය කාලයේ සිදු වූ ත්‍රස්ත ක්‍රියා හේතුවෙන් විපතට පත් අප ප්‍රාදේශීය ලේකම් කොට්ඨාසයේ පහත සඳහන් ඉල්ලුම්කරුගේ වන්දි ගෙවීම් ඉල්ලුම්පත සම්බන්ධ ලිපි ගොණුව (01) නිර්දේශ කර මේ සමග අමුණා ඉදිරිපත් කරන බව කාරුණිකව දැනුම් දෙමි.

නම - [නම]
ලිපිගොනු අංකය - [ලිපි අංකය]

ප්‍රාදේශීය ලේකම්,
[ලිපිනය].
පුනරාවර්තන වියදම් සඳහා අක්මුදල් ලබා ගැනීමට ඉල්ලුම් කිරීම (application)

මගේ අංකය :- [ලිපි අංකය]
දිනය :- [දිනය]

අධ්‍යක්ෂ ජනරාල්,
[ආයතනයේ නම],
[ලිපිනය].

[දිනය] මස අක්මුදල් අයදුම්පත්‍රයට අදාල පුනරාවර්තන වියදම් වලට අදාල වැය සවිස්තර වියදම් වාර්තාව

වැය විෂය අංකය - විස්තරය - අවශ්‍ය මුදල (රු)
ලිපිද්‍රව්‍ය වියදම් - [මුදල]
ඉන්ධන වියදම් - [මුදල]
වාහන නඩත්තු වියදම් - [මුදල]
දුරකථන ගාස්තු - [මුදල]
ගොඩනැගිලි කුලිය - [මුදල]
අතිකාල හා ගමන් වියදම් - [මුදල]
එකතුව - [මුදල]

උක්ත වියදම් වලට අදාල වව්චර්පත්‍ර වලින් වැඩි ප්‍රමාණයක් මේ වන විට ගෙවීම් කිරීම සඳහා ගිණුම් අංශය වෙත දැනටමත් ලැබී ඇති බැවින් අදාල ගෙවීම් කටයුතු කඩිනමින් ඉටුකිරීම සඳහා මෙම ඉල්ලා ඇති අක්මුදල් ප්‍රමාණය අමාත්‍යාංශය වෙත ලබා දෙන මෙන් කාරුණිකව දන්වා සිටිමි.

[යවන්නාගේ නම],
ගණකාධිකාරි,
[ආයතනයේ නම].
වෛද්‍ය ප්‍රතිකාර සඳහා ජනාධිපති අරමුදලින් මූල්‍යාධාර ඉල්ලුම් කිරීම (application)

මගේ අංකය - [ලිපි අංකය]
දිනය - [දිනය]

ලේකම්,
[ආයතනයේ නම],
[ලිපිනය].

වෛද්‍ය ප්‍රතිකාර ලබා ගැනීම සඳහා ජනාධිපති අරමුදලින් මූල්‍යාධාරයක් ඉල්ලීම - [නම] මයා

උක්ත කරුණ සම්බන්ධ ඔබේ අංක [ලිපි අංකය] හා [දිනය] දිනැති ලිපිය හා බැඳේ.

[ගම/නගරය] ප්‍රාදේශීය ලේකම් කොට්ඨාශයේ [ලිපිනය] ලිපිනයෙහි පදිංචි [නම] මහතාගේ වෛද්‍ය ආධාර අයදුම්පතේ අංක [අංකය], [අංකය], [අංකය] හා [අංකය] ඡේද යටතේ වූ මාගේ නිරීක්ෂණ පහත පරිදි වේ.

ඡේද අංක [අංකය] - රෝගියාගේ පවුලේ විස්තර හා ආදායම් පිළිබඳව අයදුම් පත්‍රයේ සඳහන් තොරතුරු නිවැරදිය.
ඡේද අංක [අංකය] - නිශ්චල හා චංචල දේපල පිළිබඳව අයදුම් පත්‍රයේ සඳහන් තොරතුරු නිවැරදිය.
ඡේද අංක [අංකය] - යෝජිත ප්‍රතිකාර සඳහා අවශ්‍ය මුදල සොයාගෙන ඇති ආකාරය පිළිබඳව අයදුම් පත්‍රයේ සඳහන් තොරතුරු නිවැරදිය.
ඡේද අංක [අංකය] - රෝගියා මීට පෙර ජනාධිපති අරමුදලින් මූල්‍යාධාර ලබාගෙන නැත.

ඉහත නිරීක්ෂණ අනුව රෝගියාට ජනාධිපති අරමුදලින් මූල්‍යාධාරයක් ලබාදීම සුදුසු බව නිර්දේශ කර කාරුණිකව ඉදිරිපත් කරමි.

[යවන්නාගේ නම],
ප්‍රාදේශීය ලේකම්.
අග්‍රහාර වෛද්‍ය රක්ෂණ ප්‍රතිලාභ අයදුම්පත ඉදිරිපත් කිරීම (application)

ප්‍රධාන විධායක නිලධාරී,
[ආයතනයේ නම],
[ලිපිනය].

මහත්මයාණෙනි,

අග්‍රහාර වෛද්‍ය රක්ෂණ ප්‍රතිලාභ ඉල්ලීම - [දිනය]

මෙම කාර්යාලයට අනුයුක්තව සේවය කරන සංවර්ධන නිලධාරී [නම] මහත්මිය විසින් වෙනත් රෝග සඳහා මා වෙත ඉදිරිපත් කරන ලද අග්‍රහාර වෛද්‍ය රක්ෂණ ප්‍රතිලාභ අයදුම්පත, වෛද්‍ය බිල්පත් හා පහත සඳහන් ලියවිලි මාගේ නිර්දේශය සහිතව අවශ්‍ය කටයුතු සඳහා මේ සමග ඉදිරිපත් කරන බව කාරුණිකව දන්වමි.

01. රෝග නිශ්චය කාඩ් පතේ සහතික කරන ලද පිටපත.
02. ජාතික හැදුනුම්පතේ සහතික කරන ලද පිටපත.
03. උප්පැන්න සහතිකයේ සහතික කරන ලද පිටපත.

මෙයට,
ඔබේ සේවයට කැපවූ,
[යවන්නාගේ නම],
පරිපාලන නිලධාරී,
ප්‍රාදේශීය ලේකම් වෙනුවට.
ඇස් කණ්ණාඩි සඳහා අග්‍රහාර රක්ෂණ ප්‍රතිලාභ ඉල්ලීම (application)

ප්‍රධාන විධායක නිලධාරී,
[ආයතනයේ නම],
[ලිපිනය].

මහත්මයාණෙනි,

අග්‍රහාර වෛද්‍ය රක්ෂණ ප්‍රතිලාභ ඉල්ලීම - [දිනය]

මෙම කාර්යාලයට අනුයුක්තව සේවය කරන රාජ්‍ය කළමනාකරණ සහකාර [නම] මහත්මිය විසින් ඇස් කණ්ණාඩි ලබා ගැනීම සඳහා මා වෙත ඉදිරිපත් කරන ලද අග්‍රහාර වෛද්‍ය රක්ෂණ ප්‍රතිලාභ අයදුම්පත, වෛද්‍ය බිල්පත් හා පහත සඳහන් ලියවිලි මාගේ නිර්දේශය සහිතව අවශ්‍ය කටයුතු සඳහා මේ සමග ඉදිරිපත් කරන බව කාරුණිකව දන්වමි.

01. ඇස් පරික්ෂා කිරීමට වෛද්‍යවරයා ඉදිරිපත් කරන සහතිකය.
02. කණ්ණාඩි මිලදී ගත් බිල්පත.
03. ජාතික හැදුනුම්පතේ සහතික කරන ලද පිටපත.

මෙයට,
ඔබේ සේවයට කැපවූ,
[යවන්නාගේ නම],
පරිපාලන නිලධාරී.
දරු උපතක් සඳහා අග්‍රහාර රක්ෂණ ප්‍රතිලාභ අයදුම්පත යොමු කිරීම (application)

ප්‍රධාන විධායක නිලධාරී,
[ආයතනයේ නම],
[ලිපිනය].

මහත්මයාණෙනි,

අග්‍රහාර වෛද්‍ය රක්ෂණ ප්‍රතිලාභ ඉල්ලීම - [දිනය]
[නම] මයා - කාර්යාල සේවක සේවය

මෙම කාර්යාලයට අනුයුක්තව සේවය කරන ඉහත නම් සඳහන් සේවක මහතා විසින් මා වෙත ඉදිරිපත් කර ඇති දරු උපතක් සඳහා වූ අග්‍රහාර වෛද්‍ය රක්ෂණ ප්‍රතිලාභ අයදුම්පත, ඊට අදාළ වෛද්‍ය බිල්පත් හා පහත සඳහන් ලියවිලි මගේ නිර්දේශය සහිතව අවශ්‍ය කටයුතු සඳහා මේ සමග ඉදිරිපත් කරන බව කාරුණිකව දන්වමි.

01. රෝග නිශ්චය කාඩ්පතේ සහතික කරන ලද පිටපත.
02. දරුවාගේ උප්පැන්න සහතිකයේ සහතික කරන ලද පිටපත.
03. මවගේ උප්පැන්න සහතිකයේ සහතික කරන ලද පිටපත.
04. පියාගේ උප්පැන්න සහතිකයේ සහතික කරන ලද පිටපත.
05. විවාහ සහතිකයේ සහතික කරන ලද පිටපත.
06. මවගේ ජාතික හැදුනුම්පතේ සහතික කරන ලද පිටපත.
07. පියාගේ ජාතික හැදුනුම්පතේ සහතික කරන ලද පිටපත.

මෙයට - ඔබේ සේවයට කැපවූ,
[යවන්නාගේ නම],
සහකාර ප්‍රාදේශීය ලේකම්,
ප්‍රාදේශීය ලේකම් වෙනුවට.
අක්ෂි කාච ලබා ගැනීම සඳහා අයදුම්පත ඉදිරිපත් කිරීම (application)

අධ්‍යක්ෂ,
[ආයතනයේ නම],
[ලිපිනය].

අක්ෂි කාච ලබා ගැනීම

උක්ත කරුණට අදාලව පහත නම් සඳහන් අයගේ අක්ෂි කාච ලබා ගැනීම සඳහා ප්‍රාදේශීය ලේකම්ගේ නිර්දේශය සහිත වෛද්‍ය වාර්තාව සමග අයදුම්පත අවශ්‍ය කටයුතු සඳහා මේ සමග අමුණා එවන බව කාරුණිකව දන්වා සිටිමි.

ප්‍රාදේශීය ලේකම්,
[ලිපිනය].
ජ්‍යෙෂ්ඨ පුරවැසියන්ට නොමිලේ අක්ෂි කාච ලබා දීමට අයදුම් කිරීම (application)

වයස අවුරුදු 60 ට වැඩි ජ්‍යෙෂ්ඨ පුරවැසියන් සඳහා නොමිලේ අක්ෂි කාච ලබා දීම

උක්ත කරුණට අදාළව මෙම කොට්ඨාශයේ පහත නම් සඳහන් අය විසින් නොමිලේ අක්ෂි කාච ලබා ගැනීම සඳහා අයදුම්පත් ඉදිරිපත් කර ඇත.

අයදුම්කරු අවශ්‍ය සුදුසුකම් සපුරා ඇති බැවින් අදාළ තොරතුරු සඳහන් කර නොමිලේ අක්ෂි කාච ලබා දීම සුදුසු බව නිර්දේශ කර අවශ්‍ය කටයුතු සඳහා ඔබ වෙත යොමු කරන බව කාරුණිකව දන්වමි.

[යවන්නාගේ නම],
සහකාර ප්‍රාදේශීය ලේකම්,
ප්‍රාදේශීය ලේකම් වෙනුවට.
පුහුණු අවශ්‍යතා සඳහා නිලධාරීන්ගේ ඉල්ලුම්පත් නිර්දේශ කර යැවීම (application)

ලේඛකාධිකාරී,
[ආයතනයේ නම],
[ලිපිනය].

පුහුණු අවශ්‍යතා අයදුම්පත් - [දිනය]
[ආයතනයේ නම]

ප්‍රාදේශීය මහ ලේකම් කාර්යාලයේ නිලධාරීන් විසින් ඔබ ආයතනයේ පුහුණු අවශ්‍යතා සඳහා ඉල්ලුම්පත් ඉදිරිපත් කර ඇත.

2. ඒ අනුව එම අයදුම්පත් නිර්දේශ කර මේ සමග එවන බව කාරුණිකව දන්වමි.

[නම] - සංවර්ධන නිලධාරී

[යවන්නාගේ නම],
සහකාර ප්‍රාදේශීය ලේකම්,
ප්‍රාදේශීය ලේකම් වෙනුවට,
[ලිපිනය].
කළමනාකරණ මට්ටමේ පුහුණු පාඨමාලාවක් සඳහා අයදුම්පත යොමු කිරීම (application)

දිනය - [දිනය]

ලේඛකාධීකාරී,
[ආයතනයේ නම],
[ලිපිනය].

කළමනාකරණ මට්ටමේ නිලධාරීන් සඳහා වන පුහුණු වැඩසටහන - [දිනය]

උක්ත පුහුණු පාඨමාලාව සඳහා පහත නම සඳහන් නිලධාරියා විසින් ඉදිරිපත් කරන ලද අයදුම්පත අවශ්‍ය කටයුතු සඳහා මේ සමඟ ඉදිරිපත් කරන බව කාරුණිකව දැනුම් දෙමි.

01. [නම] - සහකාර ප්‍රාදේශීය ලේකම්

[යවන්නාගේ නම],
ප්‍රාදේශීය ලේකම්,
[ලිපිනය].
ආපදා ණය අයදුම්පතට අදාළ අඩුපාඩු ලිපි ලේඛන ඉදිරිපත් කිරීම (application)

මගේ අංකය - [ලිපි අංකය]
දිනය :- [දිනය]

ලේකම්,
[ආයතනයේ නම],
[ලිපිනය].

ආපදා ණය ඉල්ලුම්පත
[නම] - සංවර්ධන නිලධාරී

ඔබ විසින් [දිනය] වන දින යොමු කරන ඉහත නම සඳහන් නිලධාරිණියගේ අසම්පූර්ණ ආපදා ණය අයදුම්පතට අදාළ අඩුපාඩු ලිපි ලේඛන ඉදිරි කටයුතු සඳහා මේ සමඟ එවන බව කාරුණිකව දන්වමි.

1. අයදුම්කරුගේ නව වැටුප් විස්තරය
2. ඇපකරුගේ නව වැටුප් විස්තරය
3. ඇප බැදුම්කරයේ අයදුම්කරුගේ අත්සන / අත්සනට සාක්ෂි
4. ඇප බැදුම්කරයේ ඇපකරුගේ අත්සන / අත්සනට සාක්ෂි
5. ගෞරව බහුමාන ප්‍රකාශය
6. [මුදල] මුද්දරයක් අලවා අයදුම්කරු අත්සන් කරන ලද පොදු 35 වවුචරය

[යවන්නාගේ නම],
ප්‍රාදේශීය ලේකම්,
[ලිපිනය].
හින්දු කෝවිලක් ලියාපදිංචි කිරීම සඳහා අයදුම්පත ඉදිරිපත් කිරීම (application)

අධ්‍යක්ෂ,
[ආයතනයේ නම],
[ලිපිනය].

හින්දු කෝවිල් ලියාපදිංචි කිරීම

මෙම කොට්ඨාශයේ [ලිපිනය] හි පිහිටා ඇති [ආයතනයේ නම] කෝවිල ලියාපදිංචි කිරීම සඳහා මා වෙත අයදුම්පතක් යොමු කර ඇත.

02. ඒ අනුව, එම අයදුම්පත නිර්දේශ කර අවශ්‍ය කටයුතු සදහා මේ සමග ඉදිරිපත් කරන බව කාරුණිකව දන්වමි.

[යවන්නාගේ නම],
ප්‍රාදේශීය ලේකම්,
[ලිපිනය].
නිලධාරීන්ගේ උත්සව අත්තිකාරම් ඉල්ලුම්පත් ඉදිරිපත් කිරීම (application)

මගේ අංකය - [ලිපි අංකය]
දිනය - [දිනය]

ලේකම්,
[ආයතනයේ නම],
[ලිපිනය].

උත්සව අත්තිකාරම් - [දිනය]

ඔබ අමාත්‍යාංශය යටතේ අප ප්‍රාදේශීය ලේකම් කාර්යාලයට අනුයුක්තව සේවය කරන පහත නම් සඳහන් නිලධාරින්ගේ උත්සව අත්තිකාරම් ඉල්ලීමේ අයදුම්පත්‍ර ඉදිරි කටයුතු සඳහා මේ සමඟ එවන බව කාරුණිකව දන්වමි.

1. [නම] මිය - විමර්ශණ සහකාර (ඉඩම් අත්පත්)
2. [නම] මිය - සංවර්ධන නිලධාරී

[යවන්නාගේ නම],
ප්‍රාදේශීය ලේකම්,
[ලිපිනය].
අග්‍රහාර රන් හා රිදී යෝජනා ක්‍රමය සඳහා දායකත්ව අයදුම්පත් යැවීම (application)

මගේ අංකය - [ලිපි අංකය]
දිනය - [දිනය]

ප්‍රධාන විධායක නිලධාරී,
[ආයතනයේ නම],
[ලිපිනය].

රාජ්‍ය නිලධරයන් සඳහා වූ නව රක්ෂණ ක්‍රමයක් ස්ථාපිත කිරීම (අග්‍රහාර)

උක්ත කරුණට අදාළව [ලිපි අංකය] හා බැඳේ.

02. ඒ අනුව රන් හා රිදී යෝජනා ක්‍රමය සඳහා දායක වන අප කාර්යාලීය නිලධාරීන්ගේ කැමැත්ත ඇමුණුම් අංක 03 අයදුම්පත් මඟින් ඉදිරි කටයුතු සඳහා මේ සමඟ යොමු කරමි.

රන් යෝජනා ක්‍රමය සඳහා දායක වන නිලධාරීන්ගේ නාම ලේඛණය
[නම් ලේඛනය]
වාර්ෂික පුහුණු වැඩසටහන් සඳහා නිර්දේශිත අයදුම්පත් යැවීම (application)

මගේ අංකය - [ලිපි අංකය]
ඔබේ අංකය - [ලිපි අංකය]
දිනය - [දිනය]

අධ්‍යක්ෂ,
[ආයතනයේ නම],
[ලිපිනය].

වාර්ෂික පුහුණු වැඩසටහන් ක්‍රියාත්මක කිරීම - [දිනය]

උක්ත කරුණ සම්බන්ධයෙන් [ලිපි අංකය] හා [දිනය] දිනැති ලිපිය හා බැඳේ.

2. ඒ අනුව ප්‍රාදේශීය ලේකම් කාර්යාලයේ නිලධාරීන්ගේ පුහුණු අවශ්‍යතා ඇතුළත් නිර්දේශිත අයදුම්පත් මේ සමග එවන බව කාරුණිකව දන්වමි.

01. [නම] - සංවර්ධන නිලධාරී

[යවන්නාගේ නම],
සහකාර ප්‍රාදේශීය ලේකම්,
ප්‍රාදේශීය ලේකම් වෙනුවට,
[ලිපිනය].
මහපොළ ශිෂ්‍යත්වය සඳහා අයදුම්පත ඉදිරිපත් කිරීම (application)

මගේ අංකය - [ලිපි අංකය]

අතිරේක ලේකම්,
[ආයතනයේ නම],
[ලිපිනය].

මහපොළ ශිෂ්‍යත්වය සඳහා අයදුම්පත ඉදිරිපත් කිරීම

උක්ත කරුණට අදාලව විභාග අංක [ලියාපදිංචි අංකය] දරණ [නම] විසින් ලබා දී ඇති මහපොල ශිෂ්‍යත්ව අයදුම්පත අවශ්‍ය කටයුතු සදහා මේ සමග කාරුණිකව ඉදිරිපත් කරමි.

[යවන්නාගේ නම],
ප්‍රාදේශීය ලේකම්,
[ලිපිනය].
අධ්‍යාපන ආධාර වැඩසටහන සඳහා සිසුවියක නිර්දේශ කිරීම (application)

කොමසාරිස්,
[ආයතනයේ නම],
[ලිපිනය].

නැණ දිරිය අධ්‍යාපන ආධාර වැඩසටහන සඳහා සිසුන් නිර්දේශ කිරීම

උක්ත කරුණ සම්බන්ධයෙන් ඔබගේ අංක [ලිපි අංකය] හා [දිනය] දිනැති ලිපිය හා සම්බන්ධවයි.

02. ඒ අනුව [ලිපිනය] හි පදිංචි [නම] යන අයගේ දැරිය වන [නම] ගේ ජාතික හැදුනුම්පතෙහි සහතික කරන ලද ජායා පිටපත අවශ්‍ය කටයුතු සදහා මේ සමග කාරුණිකව ඉදිරිපත් කරමි.

[යවන්නාගේ නම],
ප්‍රාදේශීය ලේකම්.
රක්ෂණ අරමුදලේ දායකත්වය ලබා ගැනීමට අයදුම්පත ඉදිරිපත් කිරීම (application)

සභාපති,
[ආයතනයේ නම],
[ලිපිනය].

[ආයතනයේ නම] දායකත්වය ලබා ගැනීම

[නම]

මෙම කාර්යාලයට අනුයුක්තව සේවය කරන ඉහත නම සඳහන් නිලධාරිණිය/නිලධාරියා විසින් රක්ෂණ අරමුදලේ දායකත්වය ලබා ගැනීම සඳහා සම්පූර්ණ කර මා වෙත භාර දී ඇති අයදුම්පත සහ පහත දක්වා ඇති ලියවිලි අවශ්‍ය කටයුතු සඳහා මේ සමඟ කාරුණිකව ඉදිරිපත් කරමි.

1. අග්‍රහාර අයදුම්පත.
2. නිලධාරිණියගේ/නිලධාරියාගේ අංක [ලියාපදිංචි අංකය] දරණ උප්පැන්න සහතිකයේ සහතික කළ ඡායා පිටපතක්.
3. නිලධාරිණියගේ/නිලධාරියාගේ/පියාගේ/මවගේ/ස්වාමි පුරුෂයාගේ/භාර්යාවගේ/දරුවන්ගේ [ලියාපදිංචි අංකය] දරණ උප්පැන්න සහතික වල සහතික කළ ඡායා පිටපත්.
4. නිලධාරිණියගේ/නිලධාරියාගේ අංක [ජා.හැ. අංකය] දරණ ජාතික හැඳුනුම්පත හා කලත්‍රයාගේ [ජා.හැ. අංකය] දරණ ජාතික හැඳුනුම්පතේ සහතික කල ඡායා පිටපත්.
5. නිලධාරිණියගේ/නිලධාරියාගේ අංක [ලියාපදිංචි අංකය] දරණ විවාහ සහතිකයේ සහතික කළ ඡායා පිටපතක්.
6. නිලධාරිණියගේ/නිලධාරියාගේ [දිනය] මාසයට අදාළ වැටුප් පතෙහි සහතික කළ ඡායා පිටපතක්.
7. නිලධාරිණියගේ/නිලධාරියාගේ ස්ථිර පත්වීම් ලිපියේ සහතික කළ ඡායා පිටපතක්.
විනාකිරි බලපත්‍රයේ කාලය දීර්ඝ කිරීම සඳහා වාර්තාව ඉදිරිපත් කිරීම (application)

නව විනාකිරි බලපත්‍රයක් නිකුත් කිරීම සඳහා වාර්තා කැඳවීම - සුදු විනාකිරි නිෂ්පාදකයෝ

[දිනය] දිනැති ලිපිය මගින් සුදු විනාකිරි නිෂ්පාදනාගාරයේ අයිතිකරු වන [නම] යන අය විසින් විනාකිරි බලපත්‍රයේ කාලය දීර්ඝ කරගැනීම සඳහා වාර්තාවක් ලබාදෙන ලෙස ඉල්ලීමක් කරන ලදී.

ඒ අනුව මා විසින් [ගම/නගරය] ග්‍රාම නිලධාරී වෙතින් වාර්තාවක් කැඳවන ලදී.

[දිනය] දිනැතිව [නම] ඇතුළු පිරිසක් විසින් ඉහත සඳහන් කරන ලද විනාකිරි නිෂ්පාදනාගාරය සම්බන්ධයෙන් විරෝධතා ඉදිරිපත් කරන ලදී. එම විරෝධතා අත්සන් ලේඛනය වෙනත් කටයුත්තක් සඳහා ඉදිරිපත් කල එකක් බව පෙනීගිය හෙයින් ද සමහර අත්සන් වල අනන්‍යතාවය පිලිබඳ ගැටලුවක් මතු වූ හෙයින් ද [දිනය] දින ප.ව 2.00 ට සියලු පාර්ශවයන්ට කාර්යාලයට පැමිණෙන ලෙස දැනුම් දෙන ලදී. නමුත් ඒ සඳහා ඉදිරිපත් වුයේ [ගම/නගරය] ග්‍රාම නිලධාරී සහ අයදුම්කරු පමණි.

එබැවින් විරෝධතාවයක් නොමැති බව පෙනී ගිය බැවින් ඔහු විනාකිරි බලපත්‍රයක් දැරීමට සුදුසු අයෙකු බව නිර්දේශ කරමි.
ජාතික හැඳුනුම්පතේ ලිපිනය නිවැරදි කර දෙන ලෙස ඉල්ලීම (application)

[ජා.හැ. අංකය] දරණ ජාතික හැඳුනුම්පතේ ලිපිනය නිවැරදිව සඳහන් නොවීම

[ලියාපදිංචි අංකය] දරණ [නම] යන අයගේ හැඳුනුම්පත් අයදුම්පත [ලිපි අංකය] ගොණුවෙන් (ලියාපදිංචි තැපැල් අංකය හා දිනය : [ලිපි අංකය] - [දිනය]) ඉදිරිපත් කිරීමෙන් අනතුරුව නිකුත් කරනු ලැබූ [ජා.හැ. අංකය] දරණ ජාතික හැඳුනුම්පතේ ලිපිනය නිවැරදිව සඳහන් වී නොමැත.

එබැවින් හැඳුනුම්පතෙහි නිවැරදි ලිපිනය ඇතුලත් කර දෙන ලෙස ඉල්ලා සිටින අතර අදාළ ග්‍රාම නිලධාරී වාර්තාව අවශ්‍ය කටයුතු සඳහා මේ සමඟ කාරුණිකව ඉදිරිපත් කරමි.
බරපතල රෝගවලින් පෙළෙන දරුවකුට මාසික සහනාධාර ඉල්ලුම් කිරීම (application)

මගේ අංකය - [ලිපි අංකය]
දිනය - [දිනය]

අධ්‍යක්ෂතුමා,
[ආයතනයේ නම],
[ලිපිනය].

දිස්ත්‍රික් සමාජ සේවා නිලධාරී මගින්

ස්ථිර / බරපතල රෝගවලින් පෙළෙන දරුවන් සඳහා මාසික සහනාධාර - [නම]

අප ප්‍රාදේශීය ලේකම් කොට්ඨාසයට අයත් [ගම/නගරය] ග්‍රාම නිලධාරි වසමේ ජීවත්වන [නම] නමැති අය හෘද රෝගයෙන් පීඩාවට පත්වී සිටින අතර මේ සඳහා [ආයතනයේ නම] මාසිකව ප්‍රතිකාර ලබමින් සිටී.

ඒ අනුව ඉල්ලුම්කරු වෛද්‍ය ප්‍රතිකාර සඳහා වූ ගමන් වියදම් දීමනාව සඳහා ඉල්ලුම් කර ඇත. මේ අයගේ ඉල්ලුම්පත් හා ඒ සම්බන්ධ ලියකියවිලි සියල්ල ඔබගේ අනුමැතිය සඳහා මේ සමඟ අමුණා ඉදිරිපත් කරමි.

1. ඉල්ලුම්පත්‍රය
2. ඉල්ලීම් ලිපිය
3. වෛද්‍ය සහතික
4. බැංකු ගිණුම් අංකය
5. පොදු 35
6. හැඳුනුම්පතේ පිටපත

[යවන්නාගේ නම],
ප්‍රාදේශීය ලේකම්,
[ලිපිනය].
විමධ්‍යගත අයවැය ව්‍යාපෘති ක්‍රියාත්මක කිරීම හා ප්‍රගති වාර්තා දැනුම් දීම (notification)

මගේ අංකය - [ලිපි අංකය]
ප්‍රාදේශීය ලේකම් කාර්යාලය,
[ලිපිනය]
[දිනය]

සහකාර අධ්‍යක්ෂ,
[දෙපාර්තමේන්තුව],
[ලිපිනය]

විමධ්‍යගත අයවැය - [වර්ෂය]

ඉහත සැලසුම් යටතේ අනුමත කරන ලද ව්‍යාපෘති අතරින් ඔබ විසින් ඉටු කළ යුතුව ඇති ව්‍යාපෘති විස්තර ක්‍රියාත්මක කිරීම සඳහා මේ සමග අමුණා එවනු ලැබේ. එම ව්‍යාපෘතින් ක්‍රියාත්මක කිරීමට අවශ්‍ය පියවර ගන්නා ලෙස ද [ආයතනයේ නම] හා [ආයතනයේ නම] විසින් කලින් කලට නිකුත් කරනු ලබන චක්‍රලේඛයන්ට අනුව උක්ත ව්‍යාපෘති ඉටු කළ යුතුව ඇති අතර එම ව්‍යාපෘති සම්බන්ධ මාසික ප්‍රගති වාර්තාව සෑම මාසයේදීම 25 වන දිනට ප්‍රථමයෙන් අපට ලැබීමට සලස්වන ලෙස ද කාරුණිකව ඉල්ලා සිටිමි.

ප්‍රාදේශීය ලේකම්,
[ගම/නගරය]
බහුතල ඉගෙනුම් ක්‍රමවේදය පිළිබඳ ප්‍රගති වාර්තා ඉදිරිපත් කිරීම දැනුම් දීම (notification)

මගේ අංකය :- [ලිපි අංකය]
දිනය :- [දිනය]

පළාත් අධ්‍යාපන අධ්‍යක්ෂ,
[දෙපාර්තමේන්තුව]

බහුතල ඉගෙනුම් ක්‍රමවේදය පිළිබඳව පළාත් සම්පත්දායකයින් දැනුවත් කිරීම.

ප්‍රාථමික අධ්‍යාපනයේ ගුණාත්මක සංවර්ධනය සඳහා සුදුසු ඉගෙනුම් ක්‍රමවේදයක් ලෙස බහුතල ඉගෙනුම් ක්‍රමවේදය පාසල්වල ප්‍රාථමික අංශයේ ක්‍රියාත්මක කිරීම සඳහා සම්පත්දායකයින් ලෙස ඔබ පළාතේ සියලු ම අධ්‍යාපන කලාප ආවරණය වන පරිදි ප්‍රාථමික අධ්‍යාපන නිලධාරීන් හා ගුරු උපදේශකවරුන් බහුතල ඉගෙනුම් ක්‍රමවේදය පිළිබඳව පුහුණුකර ඇත.

ඔබ පළාතේ සියලු ම කලාපවල මෙම ක්‍රමවේදය ක්‍රියාත්මක වන පාසල්වල එය ක්‍රියාත්මක කිරීමේ ප්‍රගතිය [දිනය] දිනට පෙර [ආයතනයේ නම] ප්‍රාථමික අධ්‍යාපන ශාඛාව වෙත යොමු කරණ ලෙස පළාත් ප්‍රාථමික අධ්‍යාපන නියෝජ්‍ය/සහකාර අධ්‍යක්ෂ වෙත උපදෙස් ලබා දෙන මෙන් කාරුණිකව ඉල්ලමි.

මේ පිළිබඳව ඔබ දක්වන සහයෝගය ඉතා අගය කොට සලකමි.

[යවන්නාගේ නම],
අධ්‍යාපන අධ්‍යක්ෂ,
(ප්‍රාථමික අධ්‍යාපන).
අත්.කළේ/ [නම],
අතිරේක ලේකම් (අධ්‍යාපන ගුණාත්මක සංවර්ධන),
අධ්‍යාපන ලේකම් වෙනුවට.

පිටපත් :-
01. පළාත් අධ්‍යාපන ලේකම් - [ආයතනයේ නම] - කරු.දැ.ගැ.ස.
02. නි.අ.අ. / ස.අ.අ. (ප්‍රාථමික අධ්‍යාපන) - [දෙපාර්තමේන්තුව] - කරු.අ.ක.ස.
රජයේ නිල වාහන පිළිබඳ තොරතුරු ලබා දීම දැනුම් දීම (notification)

[ලිපි අංකය]

ජේෂ්ඨ සහකාර ලේකම් (පාලන),

රජයේ ආයතන සඳහා නිළ වාහන සැපයීම.

භාණ්ඩාගාර ලේකම්ගේ අංක [ලිපි අංකය] හා [දිනය] දිනැති අයවැය චක්‍රලේඛ 159 හා බැඳේ.

02. ඒ අනුව මේ වන විට අමාත්‍යංශයේ දැනට ඇති වාහන පිලිබඳ විස්තර, එනම්, මේ වන විට නිලධාරීන්ට අනුයුක්ත කර ඇති වාහන ද ඇතුළත්ව තොරතුරු [ආයතනයේ නම] අයවැය අධ්‍යක්‍ෂ ජනරාල් වෙත ලබා දිය යුතු බැවින් පහත තොරතුරු [දිනය] දිනට පෙර මා වෙත ලබා දීමට කටයුතු කරන මෙන් දන්වමි.

අනු අංකය. වාහන අංකය. වාහන වර්ගය. ඉන්ධන වර්ගය. නිෂ්පාදිත වර්ෂය. ලියාපදිංචි අංකය. ධාවන තත්වය.

[යවන්නාගේ නම],
ප්‍රධාන ගණකාධිකාරී,
[ආයතනයේ නම].
ක්‍රියාකාරී සැලැස්ම සංශෝධනය කිරීම පිළිබඳ අවසන් දැනුම්දීම (notification)

මගේ අංකය [ලිපි අංකය]
දිනය [දිනය]

අතිරේක ලේකම් (සංවර්ධන),
අතිරේක ලේකම් (පාලන හා මුල්‍ය),
ජ්‍යෙෂ්ඨ සහකාර ලේකම් (සමාජ ඒකාබද්ධතා අංශය),
ජ්‍යෙෂ්ඨ සහකාර ලේකම් (පාලන අංශය),
අධ්‍යක්‍ෂ සැලසුම් (සැලසුම් අංශය),
සහකාර ලේකම් (ජාතික භාෂා අංශය).

අවසන් දැනුම්දීම.

[වර්ෂය] වර්ෂය සඳහා අය වැය ඇස්තමේන්තු ප්‍රතිපාදන වලට අනුකූලව ක්‍රියාකාරී සැළැස්ම සංශෝධනය කිරීම.

මාගේ [දිනය] දිනැති අංක [ලිපි අංකය] දරණ ලිපිය හා බැඳේ.

02. ඔබ ආයතනයේ / අංශයේ [වර්ෂය] වර්ෂයේ ක්‍රියාකාරී සැළසුමට අයත් වැඩසටහන් ක්‍රියාත්මක කිරීම සඳහා ලබා දී ඇති ප්‍රතිපාදන මාසිකව වැය කිරීමට (යෙදවීමට) අපේක්ෂා කරන ආකාරය සඳහන් කර ගිණුම් අංශයට [දිනය] දිනට ලැබීමට සලස්වන්න.

03. ජාතික සමගියේ මහා සමළුව සඳහා අවශ්‍ය ප්‍රතිපාදනද වෙනම සඳහන් කරන්න.

04. ගරු ඇමතිතුමා වෙත සෑම මසම ඉදිරිපත්කල යුතු මුල්‍ය ප්‍රගති වාර්තාව සැකසීම සඳහා මෙම තොරතුරු අවශ්‍ය බව දැන්ව සිටින අතර ඒ සම්බන්දයෙන් ඔබගෙන් ලැබෙන සහයෝගය ඉතා අගේ කොට සලකමි.

[යවන්නාගේ නම],
ප්‍රධාන ගණකාධිකාරි,
[ආයතනයේ නම] ලේකම් වෙනුවට.
සහන කවුළු ස්ථාපිත කිරීම සඳහා අමතර ප්‍රතිපාදන වෙන් කිරීම (notification)

දිස්ත්‍රික් ලේකම්,
දිස්ත්‍රික් ලේකම් කාර්යාලය,
[ගම/නගරය]

දිස්ත්‍රික් ලේකම් කාර්යාල වල සහන කවුළු ස්ථාපිත කිරීම

උක්ත කරුණ සම්බන්ධව ඔබ විසින් අප වෙත එවන ලද [ලිපි අංකය] දරණ අංක සහ [දිනය] දිනැති ලිපිය හා බැඳේ.

එමඟින් ඉල්ලුම් කර ඇති අමතර ප්‍රතිපාදන පහත සඳහන් පරිදි වෙන් කරනු ලැබේ.

[වැය ශීර්ෂය] - [මුදල]
01. සහන කවුළු ස්ථාපිත කිරීම සඳහා - [මුදල]
02. පුටුව සඳහා - [මුදල]
03. ලිපිගොනු කබඩය සඳහා - [මුදල]
04. සහන කවුළු නාම පුවරුව සඳහා - [මුදල]

02. මෙම මුදල් වෙන් කිරීමට අදාල නිශ්චිත කාර්යයට හැර වෙනත් කාරණයක් සඳහා උපයෝගී කර නොගත යුතුය.

03. අදාල මුදල් රෙගුලාසි ආයතන සංග්‍රහයේ විධි විධාන සහ රජය විසින් කලින් කලට නිකුත් කරනු ලබන උපදෙස් වලට අනුකුලව මෙම වියදම් දැරිය යුතුය. මුදල් රෙගුලාසි 145,146,208,448, සහ 449 හි විධි විධාන කෙරෙහි මෙහිලා විශේෂ අවධානය යොමු කරන අතර, එකී විදි විධාන දැඩි ලෙස පිළිපැදිය යුතුය.

04. මෙම මුදල් වෙන් කිරීමෙන් දරන ලද වියදම එම මාසයේ ඔබගේ ගිණුම් සාරාංශ මඟින් ගිණුම් ගත කර හර නිවේදනයක් මඟින් ඊළඟ මස 10 වන දිනට ප්‍රථම එවිය යුතු බව කාරුණිකව දැන්ව සිටින අතර, මෙම ප්‍රතිපාදන වලංගු වන්නේ [දිනය] දින දක්වා පමණක් බවද සලකන්න.

[යවන්නාගේ නම],
ප්‍රධාන ගණකාධිකාරි,
[ආයතනයේ නම] ලේකම් වෙනුවට.
ත්‍රෛභාෂා දැන්වීම් පුවරු සඳහා ප්‍රතිපාදන වෙන් කිරීම දැනුම් දීම (notification)

මගේ අංකය - [ලිපි අංකය]
දිනය - [දිනය]

දිස්ත්‍රික් ලේකම්,
දිස්ත්‍රික් ලේකම් කාර්යාලය,
[ගම/නගරය]

ත්‍රෛභාෂාවෙන් දැන්වීම් පුවරු සකස් කිරීම වෙනුවෙන් ප්‍රතිපාදන වෙන් කිරීම - [ආයතනයේ නම]

උක්ත කරුණ සම්බන්ධව [ආයතනයේ නම] විසින් අප වෙත එවන ලද [ලිපි අංකය] දරණ අංක සහ [දිනය] දිනැති ලිපිය හා බැඳේ.

එමඟින් ඉල්ලුම් කර ඇති ප්‍රතිපාදන පහත සඳහන් පරිදි වෙන් කරනු ලැබේ.

[වැය ශීර්ෂය] - [මුදල] - ප්‍රාදේශීය ලේකම් කාර්යාලය, [ගම/නගරය]

02. මෙම මුදල් වෙන් කිරීමට අදාල නිශ්චිත කාර්යයට හැර වෙනත් කාරණයක් සඳහා උපයෝගී කර නොගත යුතුය.

03. අදාල මුදල් රෙගුලාසි ආයතන සංග්‍රහයේ විදි විධාන සහ රජය විසින් කලින් කලට නිකුත් කරනු ලබන උපදෙස් වලට අනුකුලව මෙම වියදම් දැරිය යුතුය. මුදල් රෙගුලාසි 145,146,208,448, සහ 449 හි විධි විධාන කෙරෙහි මෙහිලා විශේෂ අවදානය යොමු කරන අතර, එකී විධි විධාන දැඩි ලෙස පිළිපැදිය යුතුය.

04. මෙම මුදල් වෙන් කිරීමෙන් දරණ ලද වියදම එම මාසයේ ඔබගේ ගිණුම් සාරාංශ මඟින් ගිණුම් ගත කර හර නිවේදනයක් මඟින් ඊළඟ මස 10 වන දිනට ප්‍රථම එවිය යුතු බව කාරුණිකව දැන්ව සිටින අතර, මෙම ප්‍රතිපාදන වලංගු වන්නේ [දිනය] දින දක්වා පමණක් බවද සලකන්න.

[යවන්නාගේ නම],
ප්‍රධාන ගණකාධිකාරී,
[ආයතනයේ නම] ලේකම් වෙනුවට.
පුරාවස්තු ස්ථානයේ විනාශකාරී ක්‍රියා පිළිබඳ දැනුම් දීම (notification)

සහකාර අධ්‍යක්ෂ ([ගම/නගරය]).

[ගම/නගරය] පුරාවස්තු ස්ථානය සම්බන්ධව.

ඉහත ස්ථානය සම්බන්ධයෙන් [දිනය] දිනැතිව මා වෙත ලැබුණු ඇමතුම හා සබැඳේ.

02. ඒ අනුව [නම] නැමැති මන්ත්‍රීවරයෙකු විසින් දන්වා සිටියේ මෙම ස්ථානය මේ වන විට යම්කිසි පිරිසක් විනාසකාරි ක්‍රියාකාරකම් සිදු කරන බවයි.

එබැවින් මේ සම්බන්ධයෙන් පරික්ෂාකොට බලා සුදුසු ක්‍රියාමාර්ග ගන්න මෙන් කාරුණිකව දන්වා සිටිමි.

[යවන්නාගේ නම],
වැ.ආ. සහකාර අධ්‍යක්ෂ (නිශ්චළ දේපල).
අත්සන් කලේ [නම],
පුරාවිද්‍යා අධ්‍යක්ෂ ජනරාල්.

පිටපත
දිස්ත්‍රික් ලේකම් - දිස්ත්‍රික් ලේකම් කාර්යාලය, [ගම/නගරය] - කරු. දැන ගැනීම සඳහා
වාර්ෂික ගබඩා සමීක්ෂණය පිළිබඳ දැනුම් දීම හා පිටපත් එවීම (notification)

මාගේ අංකය :- [ලිපි අංකය]
ප්‍රසම්පාදන හා සැපයීම් අංශය,
[ආයතනයේ නම],
[ලිපිනය]

වාර්ෂික ගබඩා සමීක්ෂණය - [වර්ෂය]
ගබඩා අංකය [ලියාපදිංචි අංකය]

ඔබ අංශයේ [වර්ෂය] වර්ෂය සඳහා වගකිවයුතු ගබඩා භාණ්ඩ වලට අදාළ පරිගණක මුද්‍රිත පිටපත් මේ සමග එවමි.

02. අංක [ලිපි අංකය] හා [දිනය] දිනැති ක්‍ෂේත්‍ර මණ්ඩල චක්‍රලේඛය හා ක්‍ෂේත්‍ර මණ්ඩල චක්‍රලේඛ ලිපි අංක [ලිපි අංකය] අනුව කටයුතු කර සම්පූර්ණ කරන ලද ගබඩා සමීක්ෂණ පෝරමයෙන් පිටපත් තුනකින් යුතුව ඊලග වසරේ ජනවාරි 15 දින හෝ ඊට පෙර අප වෙත එවන මෙන් කාරුණිකව ඉල්ලා සිටිමි.

03. තවද චක්‍රලේඛවල සඳහන් කරුණු කෙරේ විශේෂ අවධානය යොමුකර කටයුතු කරන මෙන් ඉල්ලමි.

මිනින්දෝරු අධිකාරී,
ජ්‍යෙෂ්ඨ මිනින්දෝරු අධිකාරී වෙනුවට,
ප්‍රසම්පාදන හා සැපයීම් අංශය.
උප කාර්යාලවල නව තැපැල් ලිපින වෙනස් වීම දැනුම් දීම (notification)

මගේ අංකය [ලිපි අංකය]
පාලන අංශය,
[දෙපාර්තමේන්තුව],
[ලිපිනය]

ලේකම් - [ආයතනයේ නම]
කම්කරු කොමසාරිස්වරුන්,
ප්‍රධාන ගණකාධිකාරී,
කලාප භාර නියෝජ්‍ය කම්කරු කොමසාරිස්වරුන්,
නියෝජ්‍ය කම්කරු කොමසාරිස්,
නියෝජ්‍ය අධ්‍යක්‍ෂක,
දිස්ත්‍රික් කර්මාන්තශාලා පරීක්ෂක ඉංජිනේරුවරුන්,
සහකාර කම්කරු කොමසාරිස්වරුන්,
ජ්‍යෙෂ්ඨ කම්කරු නිලධාරීන්.

කාර්යාලීය ලිපිනය වෙනස් වීම පිළිබඳව දැනුම්දීම.

අප දෙපාර්තමේන්තුවට අයත් [ගම/නගරය], [ගම/නගරය], [ගම/නගරය] යන උප කම්කරු කාර්යාලය යන කාර්යාල නව ගොඩනැගිලිවල ස්ථාපිත කිරීම හේතුවෙන් එම කාර්යාලවල නව තැපැල් ලිපිනයන් පහත සඳහන් පරිදි වෙනස් වූ බව කාරුණිකව දන්වා සිටීම.

තවද, එම කාර්යාලයන්හි දුරකථන හා ෆැක්ස් අංකයන්හි කිසිදු වෙනසක් සිදු නොවූ බවද වැඩිදුරටත් දන්වා සිටිමි.

කාර්යාලය, නව තැපැල් ලිපිනය.
[ගම/නගරය] උප කම්කරු කාර්යාලය - [ලිපිනය]
[ගම/නගරය] උප කම්කරු කාර්යාලය - [ලිපිනය]
[ගම/නගරය] උප කම්කරු කාර්යාලය - [ලිපිනය]

[යවන්නාගේ නම],
අතිරේක කම්කරු කොමසාරිස් ජනරාල්,
කම්කරු කොමසාරිස් ජනරාල් වෙනුවට.
ලොතරැයි ත්‍යාග මුදල් ප්‍රේෂණය හා ගෙවීම් උපදෙස් දැනුම් දීම (notification)

සියළුම දිස්ත්‍රික් අධ්‍යක්ෂවරුන්,
දිස්ත්‍රික් ලේකම් කාර්යාලය,
[ගම/නගරය]

නිවාස ලොතරැයි දිනුම් ඇදීම 16 වන දිනුම් වාරය - ත්‍යාග මුදල් ලබාදීම.

මෙම දෙපාර්තමේන්තුව යටතේ ක්‍රියාත්මක වන නිවාස සංවර්ධන ලොතරැයි අරමුදල යටතේ [වර්ෂය] හා [වර්ෂය] වර්ෂ වලට අදාළ ජයග්‍රාහී ප්‍රතිලාභීන්ගේ නාම ලේඛනය අංක [ලිපි අංකය] හා [දිනය] දිනැති ලිපිය මඟින් ඔබ වෙත දැන්වීමට කටයුතු කර ඇත.

02. ඔබ දිස්ත්‍රික්කයට අදාළ ත්‍යාගහිමි ප්‍රතිලාභීන් සඳහා ගෙවිය යුතු ත්‍යාග මුදල වන [මුදල] ක මුදල ඉඳුරාම ඔබගේ නිල ගිණුම වෙත විද්‍යුත් ප්‍රේෂණ ක්‍රමය යටතේ යැවීමට කටයුතු කර ඇත. අදාළ බැර නිවේදනය ඉදිරියේදී ලබා දෙනු ඇත.

03. මෙම මුදල පොදු තැන්පත් ගිණුමේ තෙවන පාර්ශවයක් වෙත නැවත ගෙවීම් කිරීම වෙනුවෙන් තාවකාලිකව රඳවා ගැනෙන මුදල් කාණ්ඩය යටතේ අංක [වැය ශීර්ෂය] දරණ කේතය සඳහා ලැබීම් වශයෙන් ගෙන එම කේතයෙන්ම ගෙවීම් කළ යුතුය. යම් ප්‍රතිලාභියෙක් සඳහා ත්‍යාග මුදල් ගෙවීමට නොහැකි වුවහොත් එම මුදල සඳහා පහත සඳහන් පරිදි අණකරන ලද චෙක්පතක් කඩිනමින් මෙම දෙපාර්තමේන්තුව වෙත ලබා දිය යුතුය.

04. කළමණාකරු, [ආයතනයේ නම], නිවාස සංවර්ධන ලොතරැයි අරමුදල් ගිණුම් අංක [ගිණුම් අංකය] දරණ ගිණුම.

05. පසුගිය වර්ෂ වල හිඟ ත්‍යාග මුදල් ගෙවීම සඳහා ඔබ වෙත ලබා දී ඇති මුදල්ද, ලබා දී ඇති උපදෙස් අනුවම ගෙවීම් කිරීමට සටහන් කර ගන්න.

06. ඉහත උපදෙස් පරිදි ගෙවීම් කිරීමෙන් අනතුරුව ත්‍යාග මුදල් ගෙවීම සඳහා එක් එක් වර්ෂය වෙනුවෙන් ඔබ වෙත එවන ලද මුදල සහ දරණ ලද වියදම පහත සඳහන් ආකෘති පත්‍රයට අනුව සම්පූර්ණ කර [දිනය] දිනට පෙර ප්‍රධාන කාර්යාලයේ ගිණුම් අංශය වෙත එවීමට කටයුතු කල යුතුය.
ග්‍රාමීය ආපදා කළමනාකරණ කමිටු දැනුවත් කිරීමේ වැඩසටහන දැනුම් දීම (notification)

ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ගම/නගරය]

ආපදා කළමනාකරණ පිළිබඳ ග්‍රාමීය කමිටු දැනුවත් කිරීමේ වැඩසටහන.

[ආයතනයේ නම] මගින් ග්‍රාමීය ආපදා කළමනාකරණ කටයුතු විධිමත් කිරීමේ අරමුණින් ඔබ ප්‍රාදේශීය ලේකම් කොට්ඨාශයේ [ගම/නගරය] ග්‍රාම නිළධාරි වසම සඳහා ආපදා කළමනාකරණ පිළිබඳ ග්‍රාමීය කමිටු දැනුවත් කිරීමේ වැඩසටහනක් [දිනය] දින පැවැත්වීමට අදහස් කර ඇත.

02. එබැවින් හදිසි ආපදා අවස්ථාවන්හිදි ජීවිත ආරක්ෂා කර ගැනීම සඳහා ආපදා දැනුවත් කිරීමේ වැඩසටහනක් පැවැත්වීම වැදගත් වන බැවින් පහත සඳහන් නිළධාරීන්ගේ සහය ඇතිව ඉහත වැඩ සටහන පැවැත්වීම සඳහා අවශ්‍ය කටයුතු සංවිධානය කර දෙන ලෙස කාරුණිකව දන්වා සිටිමි.

01. ආපදා කළමණාකරණ නිළධාරි
02. සමාජ සේවා නිළධාරි
03. ග්‍රාම නිළධාරි
04. වනිතා සංවර්ධන නිළධාරි
05. ළමා සංවර්ධන නිළධාරි
06. තරුණ සේවා නිළධාරි

[යවන්නාගේ නම],
අතිරේක දිස්ත්‍රික් ලේකම්,
දිස්ත්‍රික් ලේකම් වෙනුවට.
පෝෂණ ක්‍රියාකාරී සැලැස්ම සඳහා ප්‍රතිපාදන වෙන් කිරීම දැනුම් දීම (notification)

[ගම/නගරය] දිස්ත්‍රික්කයේ සියළුම ප්‍රාදේශීය ලේකම්වරුන් වෙත,

පෝෂණය සඳහා වන බහු ආශික ක්‍රියාකාරී සැලැස්ම - [වර්ෂය]

උක්ත කරුණ සම්බන්ධව ජනාධිපති ලේකම්ගේ අංක [ලිපි අංකය] හා [දිනය] දිනැති ලිපිය හා බැඳේ.

2. ඒ අනුව උක්ත වැඩසටහනේ ඉදිරි ක්‍රියාකාරකම් ක්‍රියාත්මක කිරීම සඳහා [වැය ශීර්ෂය] වැය විෂය යටතේ [මුදල] ක ප්‍රතිපාදන වෙන්කර ඇත.

මෙම ප්‍රතිපාදන වැය කිරීමේ දී මු.රෙ.[අංකය] හා [අංකය] ට ඔබගේ විශේෂ අවධානය යොමු කරවන අතර, එයට අමතරව පහත සඳහන් විධි විධාන ද අනුගමනය කරමින් ඇමුණුම 1 හි සදහා පමණක් වැය කරන ලෙස කාරුණිකව දන්වා සිටිමි.

1. ආයතන සංග්‍රහයේ විධි විධාන
2. මුදල් රෙගුලාසි විධි විධාන
3. භාණ්ඩාගාර චක්‍රලේඛන උපදෙස්
4. ප්‍රසම්පාදන මාර්ගෝපදේශ සංග්‍රහයේ විධි විධාන
5. විශේෂ ගෙවීම් කිරීම සඳහා ආයතන අධ්‍යක්ෂ ජනරාල්ගේ අනුමැතිය

[යවන්නාගේ නම],
අතිරේක දිස්ත්‍රික්ලේකම්.
දිස්ත්‍රික් ලේකම්/දිසාපති වෙනුවට
ළමා ආරක්ෂාව පිළිබඳ කෙටි චිත්‍රපට තරඟාවලිය දැනුම් දීම (notification)

ළමා ආරක්ෂාව පිළිබඳ කෙටි චිත්‍රපට තරඟාවලිය

ළමා අපයෝජන වලින් ආරක්ෂා වන්නේ කෙසේද යන්න පිළිබඳව ළමුන් දැනුවත් කිරීම හා අපයෝජන වලින් ළමයින් ආරක්ෂා කර ගැනීම පිළිබඳව දෙමාපියන් සහ වෙනත් වැඩිහිටියන්ගේ අවධානය යොමු කරවීම සහ දැනුවත් කිරීම අරමුණු කර ගනිමින් කෙටි චිත්‍රපට තරඟාවලියක් සමස්ථ ලංකා මට්ටමින් සංවිධානය කිරීමට [ආයතනයේ නම] සැළසුම් කර ඇත.

අදාළ තරඟාවලිය සඳහා නිර්මාණ [දිනය] දිනට පෙර යොමු කළ යුතු අතර ඒවා මේ සමග අමුණා ඇති විස්තර පත්‍රිකාවේ සඳහන් ආකාරයට ඉදිරිපත් කරන ලෙස කාරුණිකව දන්වමි.

[යවන්නාගේ නම],
සහකාර ප්‍රාදේශීය ලේකම්,
ප්‍රාදේශීය ලේකම් වෙනුවට,
[ගම/නගරය]
සනීපාරක්ෂක වැඩසටහන යටතේ වාරික ගෙවීම් ක්‍රමවේදය දැනුම් දීම (notification)

සනීපාරක්ෂක වැඩසටහන යටතේ ප්‍රතිලාභීන් දැනුවත් කිරීම.

[ආයතනයේ නම] මගින් ක්‍රියාත්මක කරන වැඩසටහන සඳහා ඔබව තෝරාගෙන ඇති බවත්, එම ආයතනය අප වෙත දැනුම් දුන් පරිදි පහත සඳහන් ලෙස කටයුතු කළ යුතු බවත් තවදුරටත් දන්වා සිටිමි.

එක් වැසිකිළියක් ඉදි කිරීම සඳහා [මුදල] ක ආධාර මුදලක් වාරික 3ක් යටතේ ලබාදේ.

ඒ අනුව 1 අදියර වාරික මුදල [මුදල] සැලස්මේ පරිදි වල කපා වල බැඳීම හා ගොඩනැගිල්ලේ අත්තිවාරම බැඳීමෙන් පසුවද,
2 අදියර වාරික මුදල [මුදල] කොන්ක්‍රීට් පියන සාදා වල වැසීම හා ගොඩනැගිල්ල වහළ මට්ටම බැඳීමෙන් පසුවද,
3 අදියර වාරික මුදල [මුදල] වැසිකිළි පෝච්චිය සවි කර කපරාරු කිරීම හා දොර දමා නිම කිරීමෙන් පසුවද ලබා දේ.

ව්‍යාපෘතිය ආරම්භ කර මාස 02ක් ඇතුළත සියලු ඉදිකිරීම් කටයුතු නිම කළ යුතුය. වැසිකිළි ඉදිකිරීම සඳහා සැළසුමක් හා ඇස්තමේන්තුවක් ලබා දෙන අතර එයට අනුකූලව ඉදිකිරීම් කළ යුතුව ඇත.

අදාළ වාරික ගෙවීමට පෙර ග්‍රාම නිළධාරී හා [ආයතනයේ නම] කාර්යාලයීය කාර්මික නිළධාරි මහතෙකු විසින් අදාළ සැළසුමට අනුව වැසිකිළිය ඉදිකර ඇති බව තහවුරු කළ යුතුව ඇත. ජල මුලාශ්‍රය ආසන්නයේ වැසිකිළිය හා ගවර වළ ඉදි නොකිරීමට වග බලා ගත යුතුය.

ඉහත සඳහන් කරුණුවලට අදාළව ක්‍රියාත්මකවී මෙම ව්‍යාපෘතිය සාර්ථක කර ගැනීමට සහය ලබා දෙන මෙන් ඉල්ලා සිටිමි.

[යවන්නාගේ නම],
ප්‍රාදේශීය ලේකම්,
[ගම/නගරය]
මූල්‍ය සාක්ෂරතා වැඩසටහන සඳහා දින යොදා ගැනීම දැනුම් දීම (notification)

මගේ අංකය - [ලිපි අංකය]
ඔබේ අංකය - [ලිපි අංකය]
දිනය - [දිනය]

ප්‍රාදේශීය කළමණාකරු,
[ආයතනයේ නම],
ප්‍රාදේශීය කාර්යාලය,
[ගම/නගරය]

ග්‍රාමීය මට්ටමේ රාජ්‍ය නිලධාරින් සඳහා වන මුල්‍ය සාක්ෂරතාව වර්ධනය කිරීමේ විශේෂ වැඩසටහන.

උක්ත කරුණ සම්බන්ධයෙන් [ලිපි අංකය] හා [දිනය] දිනැති ලිපිය හා බැඳේ.

02. ඒ අනුව [ආයතනයේ නම] ග්‍රාම නිලධාරීන්, සංවර්ධන නිලධාරීන් දැනුවත් කිරීම සඳහා [දිනය] දිනයන් වලින් එක් දිනයක් ඉහත වැඩසටහන සඳහා යොදා ගැනීමට හැකි බව කාරුණිකව දන්වමි.

[යවන්නාගේ නම],
ප්‍රාදේශීය ලේකම්,
[ගම/නගරය]
ඡන්දහිමි නාමලේඛන ආකෘති පත්‍ර බෙදාහැරීම පිළිබඳ දැනුම් දීම (notification)

දිනය - [දිනය]

[ගම/නගරය] දිස්ත්‍රික්කයේ සියලුම ග්‍රාම නිලධාරීන් වෙත,

ඡන්දහිමි නාමලේඛණ ප්‍රතිශෝධනය පිළිබඳව එස්.එම්.එස්. (SMS) පණිවුඩ මඟින් මහජනතාව දැනුවත් කිරීම.

ඡන්දහිමි නාමලේඛණයට අදාල ඡන්දහිමියන් ගණන් ගන්නා ආකෘති පත්‍ර සියලුම ගෘහ ඒකක වෙත ලැබී ඇත්දැයි සනාථ කර ගන්නා ලෙස වූ SMS පණිවිඩයක් [දිනය] දින සියලුම ජංගම දුරකථන ග්‍රාහකයන් හා ස්ථාවර දුරකථන ග්‍රාහකයන් වෙත යැවීම සඳහා වූ වැඩ පිළිවෙලක් [ආයතනයේ නම] විසින් ක්‍රියාත්මක කර ඇත.

02. ඒ අනුව ඔබ ග්‍රාම නිලධාරි කොට්ඨාසයට අදාල සියලුම ගෘහ ඒකක වෙත ඡන්ද හිමියන් ගණන් ගැනීමේ ආකෘති පත්‍ර මේ වනවිට බෙදා හැර ඇති බවට නිසැක වන ලෙස කාරුණිකව දන්වමි.

03. යම් හෙයකින් යම් ගෘහ ඒකකයක් වෙත එසේ ඡන්ද හිමියන් ගණන් ගැනීමේ ආකෘති පත්‍ර බෙදා හැර නොමැති නම්, [දිනය] දින හෝ එදිනට පෙර අදාල ආකෘති එම ගෘහ වෙත ලබාදීමට කඩිනමින් කටයුතු කරන ලෙසද මෙයින් දන්වා සිටිමි.

[යවන්නාගේ නම],
සහකාර ලියාපදිංචි කිරීමේ නිලධාරි,
සහකාර මැතිවරණ කොමසාරිස්,

අ/කලේ - [නම]
ලියාපදිංචි කිරීමේ නිලධාරි,
දිස්ත්‍රික් ලේකම් / දිසාපති

පිටපත - සියලුම ප්‍රාදේශිය ලේකම්වරුන් වෙත - කාරුණික දැනගැනීම සඳහා හා අවශ්‍ය කටයුතු සඳහා
වයස අවුරුදු 60 සම්පූර්ණ වීම මත විශ්‍රාම යාම දැනුම් දීම (notification)

[යවන්නාගේ නම],
(කළමණාකරණ සහකාර)
ප්‍රාදේශීය ලේකම් කාර්යාලය,
[ගම/නගරය]
[දිනය]

ප්‍රාදේශීය ලේකම්,
ප්‍රාදේශීය ලේකම් කාර්යාලය,
[ගම/නගරය]

විශ්‍රාම යාමට නියමිත බව දැනුම් දීම.

[දිනය] දින වන විට මාගේ වයස අවුරුදු 60 සම්පූර්ණ වන බැවින් එදින සිට මා විශ්‍රාම ගත යුතුව ඇත.

ඒ සඳහා අනුමැතිය ලබා දීමට කටයුතු යොදා දෙන මෙන් කාරුණිකව ඉල්ලා සිටිමි.

මීට,
විශ්වාසි,
[යවන්නාගේ නම],
ක්ෂේත්‍ර නිලධාරීන් සඳහා යතුරු පැදි ලබා දීම දැනුම් දීම (notification)

[ලිපි අංකය],
සහකාර ප්‍රාදේශීය ලේකම්,
[ගම/නගරය]
[දිනය]

කාර්යාලයේ සියළුම ග්‍රාම නිලධාරී/ක්ෂේත්‍ර නිලධාරී මහත්ම මහත්මීන් වෙත,

අය වැය යෝජනා ක්‍රියාත්මක කිරීම - ක්ෂේත්‍ර නිලධාරීන් සඳහා යතුරු පැදි ලබා දීම.

උක්ත කරුණට අදාලව දිස්ත්‍රික් ලේකම්ගේ අංක [ලිපි අංකය] හා [දිනය] දිනැති ලිපිය අනුව [ආයතනයේ නම] අධ්‍යක්ෂ ජනරාල්ගේ අංක [ලිපි අංකය] හා [දිනය] දින දරණ ලිපිය දැන ගැනීම සඳහා මේ සමඟ අමුණා ඇත.

02. මේ සම්බන්ධව අවධානය යොමු කරන ලෙස මෙයින් අවධාරණය කරමි.

සහකාර ප්‍රාදේශිය ලේකම්,
[ගම/නගරය]
ජගත් සාගර දින ජාතික වැඩසටහන පිළිබඳ දැනුම් දීම (notification)

දිස්ත්‍රික් ලේකම්,
([ගම/නගරය] දිස්ත්‍රික්ක)

ජගත් සාගර දිනය සැමරීමේ ජාතික වැඩසටහන

මාතෘ භූමිය මෙන් අට ගුණයක් විශාල සයුරු අප හට උරුම වී ඇති අතර, එමඟින් රටේ ආර්ථිකයට ලැබෙනුයේ ඉමහත් පිටුවහලකි. එසේ වුවද නාගරීකරණයත්, කාර්මීකරණයත් හේතුකොටගෙන සිදුකරන ක්‍රියාකාරකම් හේතුවෙන් සාගරය දූෂණය වීම දිනෙන් දින ඉහල යන අතර, සමුද්‍රීය පරිසර සම්පත පිළිබඳව ඇති අවබෝධය සහ එය දූෂණයෙන් තොරව රැකගත යුතුය යන ආකල්පය තවමත් ජනතාව තුල ඇතිවී නොමැති තරම්ය. සමුද්‍ර පරිසරයේ වැදගත්කම පිළිබඳව ලෝක ප්‍රජාව දැනුවත් කිරීමේ අරමුණ පෙරදැරි කරගනිමින් එක්සත් ජාතීන්ගේ සංවිධානය විසින් ජූනි මස 08 වන දින ජගත් සාගර දිනය ලෙසට ප්‍රකාශ කර ඇත.

ඒ අනුව යමින් ශ්‍රී ලංකාව අඛණ්ඩව ජගත් සාගර දිනය සැමරීම සිදු කරගෙන එන අතර, මෙම වසරේදීද ලෝක ප්‍රජාව සමග "පිවිතුරු සයුරක් - නිරෝගිමත් ලොවක්" යන තේමාව යටතේ එම දිනය සැමරීමට [ආයතනයේ නම] විසින් කටයුතු සූදානම් කර ඇත.

මේ අනුව [දිනය] දිනට යෙදෙන ලෝක සාගර දිනය නිමිත්තෙන් සංවිධානය කරනු ලබන ජාතික වැඩසටහන ගරු [නම] මැතිතුමාගේ ප්‍රධානත්වයෙන් එදින පෙ.ව.7.00ට [ලිපිනය] දී ආරම්භ වේ.

සාගරයෙන් වටවූ දිවයිනක් වශයෙන් ශ්‍රී ලංකාවට ජගත් සාගර දිනය අතිශය වැදගත් වන අතර, එහි වැදගත්කම ජනතාවට අවබෝධ කිරීමට මෙය මහඟු අවස්ථාවකි. එබැවින් ජනාධිපතිතුමාගේ උපදෙස් අනුව ජගත් සාගර දින ජාතික වැඩසටහනට සමගාමීව සියලු වෙරළබඩ දිස්ත්‍රික්කයන්හි සුදුසු වැඩසටහන් දිස්ත්‍රික් මට්ටමින් සංවිධානය කිරීමට කටයුතු කරන ලෙසට ඉල්ලා සිටිමි.

[යවන්නාගේ නම],
ලේකම්

පිටපත් : ලේකම්, [ආයතනයේ නම] - අ.ක.ස. සහ දැ.ගැ.ස.
කළමනාකරණ ප්‍රතිසංස්කරණ පොත් බෙදාදීම පිළිබඳ දැනුම් දීම (notification)

[ගම/නගරය] දිස්ත්‍රික්කයේ සියලුම ප්‍රාදේශීය ලේකම්වරුන් වෙත

"කළමනාකරණ ප්‍රතිසංස්කරණ සඳහා ඉදිරි දැක්ම" පොත් ලබා දීම

[ආයතනයේ නම] රාජ්‍ය කළමනාකරණ ප්‍රතිසංස්කරණ හා මහජන සම්බන්ධතා අංශය විසින් මුද්‍රණය කරන ලද "කළමනාකරණ ප්‍රතිසංස්කරණ සඳහා ඉදිරි දැක්ම" පොත් රාජ්‍ය සේවයේ ගුණාත්මකභාවය වර්ධනය කිරීම උදෙසා ප්‍රාදේශීය ලේකම් කාර්යාලයකට පිටපත් දෙක බැගින් බෙදාදීම පිණිස සැලසුම් සකස් කර [ගම/නගරය] දිස්ත්‍රික්කයේ ප්‍රාදේශීය ලේකම් කාර්යාලවලට ලබාදිය යුතු පොත් ප්‍රමාණය මෙම කාර්යාලය වෙත එවා ඇත.

2. ඒ අනුව ඔබ ප්‍රාදේශීය ලේකම් කාර්යාලයට වෙන්කරන ලද මෙම පොත් 02 (දෙක) දිස්ත්‍රික් ලේකම් කාර්යාල ලේඛනාගාරයෙන් ලබාගන්නා මෙන් කාරුණිකව දන්වා සිටිමි.

[යවන්නාගේ නම],
පරිපාලන නිලධාරී,
දිස්ත්‍රික් ලේකම් වෙනුවට,

පිටපත :
01. ලේකම්, [ආයතනයේ නම] - කාරුණික දැන ගැනීම සඳහා
02. ලේකම්, [ආයතනයේ නම] - කාරුණික දැන ගැනීම සඳහා
අධ්‍යාපන පරිපාලන සේවයේ පත්වීම ස්ථිර කිරීම (appointment)

[ලිපි අංකය],
[දිනය],

[ලබන්නාගේ නම],
ශ්‍රී.ලං.අ.ප.සේ. III,
සහකාර විභාග කොමසාරිස්,
[දෙපාර්තමේන්තුව].

පත්වීම ස්ථිර කිරීම.

උක්ත කාරණයට අදාළව විභාග කොමසාරිස් ජනරාල් විසින් එවන ලද අංක [ලිපි අංකය] සහ [දිනය] දිනැති ලිපිය හා බැඳේ.

ඔබ [දිනය] දින සිට ක්‍රියාත්මකවන පරිදි ශ්‍රී ලංකා අධ්‍යාපන පරිපාලන සේවයේ III පන්තියේ තනතුරකට පත්කර ඇති බැවින් රාජකාරි භාරගෙන ඇති [දිනය] දින සිට ඉහත පත්වීම ස්ථිර කිරීම අනුමත කරමි.

[යවන්නාගේ නම],
සහකාර ලේකම්,
(අධ්‍යාපන සේවා ආයතන),
අ/කලේ - [නම],
ලේකම්,
[ආයතනයේ නම].

පිටපත් -
01. ලේකම්, රාජ්‍ය සේවා කොමිෂන් සභාව.
02. විගණකාධිපති.
03. විභාග කොමසාරිස් ජනරාල්.
04. පෞද්ගලික ලිපි ගොනුවට.
නවක නිලධාරියෙකු දෙපාර්තමේන්තුවකට අනුයුක්ත කිරීම (appointment)

මගේ අංකය :- [ලිපි අංකය]
දිනය :- [දිනය]

[ලබන්නාගේ නම],
ශ්‍රී.ලං.අ.ප.සේ. III,
අධ්‍යක්ෂ - සේවක සංඛ්‍යාව (ගණිතය).

ශ්‍රී ලංකා අධ්‍යාපන පරිපාලන සේවයේ නවක නිලධාරීන් සේවා ස්ථානවලට අනුයුක්ත කිරීම.

ශ්‍රී ලංකා අධ්‍යාපන පරිපාලන සේවයේ III පන්තියට පත්කරමින් ඔබ වෙත නිකුත් කරන ලද රාජ්‍ය සේවා කොමිෂන් සභා ලේකම්ගේ අංක [ලිපි අංකය] දරණ පත්වීම් ලිපියෙහි විධිවිධානයන්ට යටත්ව [දිනය] දින සිට ක්‍රියාත්මක වන පරිදි ඔබ [දෙපාර්තමේන්තුව] වෙත අනුයුක්ත කරමි.

නව සේවා ස්ථානයේ රාජකාරි භාර ගෙන අදාළ ආයතන ප්‍රධානින් මගින් මා වෙත වාර්තා කරන්න.

මෙම ස්ථානගත කිරීම සම්බන්ධයෙන් උපවේශන දීමනා ගෙවනු නොලැබේ.

[යවන්නාගේ නම],
අතිරේක ලේකම්,
(අධ්‍යාපන සේවා ආයතන).
අ.කලේ/ [නම],
ලේකම්,
[ආයතනයේ නම].
II පන්තියට උසස් කිරීම හා වැටුප් පරිවර්තනය දැනුම් දීම (appointment)

මගේ අංකය :- [ලිපි අංකය]
දිනය :- [දිනය]

පළාත් අධ්‍යාපන අධ්‍යක්ෂ,
[දෙපාර්තමේන්තුව].

ශ්‍රී ලංකා අධ්‍යාපන පරිපාලන සේවය II පන්තියට උසස් කර ලබා දී ඇති පත්වීම නිවැරදිද යන්න තහවුරු කර ගැනීම.
[නම] මහතා - කලාප අධ්‍යාපන අධ්‍යක්ෂ - [ගම/නගරය]

උක්ත කරුණ සම්බන්ධයෙන් මා වෙත යොමු කර ඇති ඔබේ අංක [ලිපි අංකය] හා [දිනය] දිනැති ලිපිය හා බැඳේ.

02. එවකට ශ්‍රී ලංකා අධ්‍යාපන පරිපාලන සේවයේ II පන්තියට උසස් කිරීම ලබාදීමේදී කාර්යක්ෂමතා කඩඉම් ප්‍රමාද වූ කාලය සහ සක්‍රිය සේවා කාලය නොසලකා එම උසස් වීම් ලබා දී ඇත.

මෙවැනි නිලධාරීන් රාශියක් සිටින බැවින්ද එම නිලධාරීන්ගෙන් කිහිප දෙනෙක්ම දැනට I පන්තියේ උසස් වීම් ලබා ඇති බැවින්ද එම මහතාට ලබා දී ඇති II පන්තියේ උසස් වීම මේ අවස්ථාවේදී සංශෝධනය කිරීම සිදු කළ නොහැකි බැවින් ඒ මහතා II පන්තියට උසස් වූ දිනය අනුව වැටුපේ පිහිටුවා වැටුප් පරිවර්තනය කරන ලෙස කාරුණිකව දන්වමි.

[යවන්නාගේ නම],
අතිරේක ලේකම්,
(අධ්‍යාපන සේවා ආයතන),
අධ්‍යාපන ලේකම් වෙනුවට.
නිලධාරියෙකු පළාත් රාජ්‍ය සේවයට මුදාහැර ඇති බව සනාථ කිරීම (appointment)

මගේ අංකය :- [ලිපි අංකය]
ඔබේ අංකය :- [ලිපි අංකය]
අධ්‍යාපන සේවා ආයතන ශාඛාව,
[දිනය],

සහකාර ලේකම් (විමර්ශන).

[නම] මහතා - (ශ්‍රී.ලං.අ.ප.සේ. II) පළාත් රාජ්‍ය සේවා සඳහා මුදාහැර ඇති ද යන්න සනාථ කර ගැනීම

උක්ත කරුණ සම්බන්ධයෙන් මා වෙත එවන ලද ඔබේ සමාංක හා [දිනය] දිනැති ලිපිය හා බැඳේ.

02. එම මහතා ශ්‍රී.ලං.අ.ප.සේ. III පන්තියේ නිලධාරියෙකු ලෙස රාජ්‍ය සේවා කොමිෂන් සභාවේ අධ්‍යාපන සේවා කමිටු ලේකම් විසින් [දිනය] දිනැති ලිපියෙන් [ආයතනයේ නම] වෙත ස්ථානමාරු කරන ලදුව මේ දක්වාම එම පළාතේ රාජ්‍ය සේවයේ යෙදී සිටී.

03. ශ්‍රී ලංකා අධ්‍යාපන පරිපාලන සේවය දීපව්‍යාප්ත සේවාවක් බැවින් ඒ මහතාගේ පත්වීම බලධරයා හා විනය බලධරයා රාජ්‍ය සේවා කොමිෂන් සභාව වන අතර දැනට එම බලතල අමාත්‍යාංශ ලේකම් වෙත පැවරී ඇති බව වැඩිදුරටත් දන්වමි.

[යවන්නාගේ නම],
ජ්‍යෙෂ්ඨ සහකාර ලේකම්,
(අධ්‍යාපන සේවා ආයතනය),
අධ්‍යාපන ලේකම් වෙනුවට.
මැනුම් ක්ෂේත්‍ර සහායක තනතුරේ පත්වීම ස්ථීර කිරීම (appointment)

මාගේ අංකය : [ලිපි අංකය]
මැනුම් ක්‍ෂේත්‍ර සහායක අංශය,
[දෙපාර්තමේන්තුව],
[ලිපිනය]

පත්වීම ස්ථීර කිරීම - ජේෂ්ඨ මිනින්දෝරු නිලධාරී ([ගම/නගරය]) මගින් [ලබන්නාගේ නම] ([සේවක අංකය])

ඔබගේ මැනුම් ක්‍ෂේත්‍ර සහායක සේවයේ III පන්තියේ තනතුරේ පත්වීම [දිනය] දින සිට ස්ථීර කරමි.

අත්/කළේ : [නම],
සර්වේයර් ජනරාල්.

[යවන්නාගේ නම],
සහකාර අධ්‍යක්ෂ (පාලන)

පිටපත්
01. පළාත් සර්වේයර් ජනරාල් - කරු.දැ.ගැ.ස. හා අ.ක.ස.
02. පෞද්ගලික ලිපි ගොනුවට
පත්වීම් ලිපියේ සේවා ස්ථානය සංශෝධනය කිරීම (appointment)

[ලබන්නාගේ නම] මයා/මිය/මෙය,
[ලිපිනය]
ජා.හැ.අං. [ජා.හැ. අංකය]

සේවා ස්ථාන සංශෝධනය කිරීම.

මගේ අංක [ලිපි අංකය] හා [දිනය] දිනැති පත්වීම ලිපිය හා බැඳේ.

02. එම ලිපියෙන් ඔබ වෙත ලබා දුන් සේවා ස්ථානය [පාසලේ නම] ලෙස සංශෝධනය කරනු ලබන බව මින් දන්වමි.

03. ඉහත ලිපියේ අනෙකුත් කොන්දේසි එලෙසම පවතින බව වැඩිදුරටත් දන්වමි.

[යවන්නාගේ නම],
පරිපාලන නිලධාරී (ආයතන),
අධ්‍යාපන ලේකම් වෙනුවට.

පිටපත් -
පළාත් අධ්‍යාපන අධ්‍යක්‍ෂ
කලාප අධ්‍යාපන අධ්‍යක්‍ෂ
කළමනාකරු - [ආයතනයේ නම]
විදුහල්පති - [පාසලේ නම]
පෞද්ගලික ලිපි ගොනුව
කාර්ය මණ්ඩල ගොනුව
පුස්තකාල සේවක තනතුරට පත් කිරීම හා වැටුප් විස්තර (appointment)

පීඨාධිපති/කළමණාකරු/විදුහල්පති මගින්,
[ලබන්නාගේ නම] මයා/මිය/මෙනෙවිය,
මුරකරු,
[ආයතනයේ නම],
[ගම/නගරය]

ප්‍රාථමික ශිල්පීය නොවන 1 ශ්‍රේණියේ පුස්තකාල සේවක තනතුරට පත් කිරීම.

ප්‍රාථමික ශිල්පීය නොවන සේවක ගණය සඳහා වන බඳවා ගැනීමේ පටිපාටියේ 11 වන වගන්තිය අනුව ඔබ [ආයතනයේ නම] 1 ශ්‍රේණියේ පුස්තකාල සේවක තනතුරට පත් කරනු ලැබේ.

02. ඒ අනුව ඔබට රාජ්‍ය පරිපාලන චක්‍රලේඛ අංක [අංකය] හි [මුදල] වැටුප් පරිමාණය හිමි වේ. මෙම ශ්‍රේණියට අදාල වැටුප් පියවර [මුදල] වේ.

03. මෙම තනතුර ස්ථිරය. විශ්‍රාම වැටුප් සහිතය. ඔබගේ පත්වීම කලින් අවසන් කරනු නොලැබුවහොත්, ඔබගේ පත්වීමෙහි ස්ථිර කරන ලද ලිපියක් ඔබට ලැබෙන තෙක්, ඔබගේ පත්වීමේ දින සිට අවුරුද්දක කාලයක් හෝ එම කාලය දීර්ඝ කිරීම අවස්ථානුරූපයයි සලකනු ලැබුවහොත් එසේ දීර්ඝ කළ කාලයක් හෝ ඔබ වැඩ බැලීමේ පදනම මත සේවය කළ යුතුය.

04. පූර්ව පත්වීම් ලිපියෙහි ඇතුළත් අනෙකුත් කොන්දේසි වර්තමාන බඳවා ගැනීමේ පටිපාටියේ විධිවිධාන වලට යටත්ව තවදුරටත් එසේම වලංගු වනු ඇත.

05. මෙම ලිපිය ලද බවත්, මෙම පත්වීම භාරගැනීමට ඔබගේ කැමැත්ත/අකමැත්ත විදුහල්පති/පීඨාධිපති/කළමණාකරු මගින් මා වෙත ලියා දන්වන ලෙසත් දන්වමි.

[යවන්නාගේ නම],
අතිරේක ලේකම් (පාලන),
අධ්‍යාපන ලේකම් වෙනුවට.